Анча йиллар аввал яшаган шотландиялик Кларк ва оиласининг бир орзуси бор эди АҚШга саёҳат қилиш. Бунинг учун Кларк ва хотини тинмай ишлаб, пул жамғаришарди. Ниҳоят етарли маблағ йиғилди. Кларк ўзи, хотини ва тўққиз фарзанди учун АҚШга кетаётган янги лайнерга билет сотиб олди. …\nБир аёл Аллоҳнинг пайғамбари Мусо алайҳиссаломнинг олдиларига келиб:Эй Аллоҳнинг Набийси, Роббингизга менга қалбимни шодликка тўлдирадиган солиҳ фарзанд беришини сўраб дуо қилингдеди. Саййидимиз Мусо алайҳиссалом Роббиларига ўша аёлга фарзанд беришини сўраб дуо қилдилар. Аллоҳ …\nЭслатма: Ўз тақдиримизни Ватан тақдири билан боғлайлик. Бетакрор ва ягона Ўзбекистонимиз фаровонлигини асрашга ҳар биримиз масъул эканлигимизни унутмайлик. Шерко Ҳамди Сурия шимолидаги Курдистоннинг Кобани шаҳридан. Бу ерларни баъзи сурияликлар Сурия-Курдистони дейишади. Лекин…\nАлаа Худ Ўртаер денгизида чўкиб кетмади. У Суриядан Германияга ноқонуний тарзда етиб олди. Ноқонунийбу қандай? Алаа бу ҳақида DW мухбири Диана Ходалига ҳикоя қилиб берди. Ҳа, менда имкон йўқ эди. Сурияда ҳаёт йўқ. Албатта, мен одам савдоси билан шуғулланувчиларга мурожаат қил…\nЎз халқи танимаган, ўз халқи севмаган ёзувчини жаҳон китобхони севишига ишонмайман. * * * * * Оддий китобхон ақалли иккитагина шеърини шавқ билан ёддан ўқиб юрадиган шоир ҳақиқий шоир. Оддий китобхон ақалли иккитагина қаҳрамонининг қисматидан ларзага тушиб, узоқ йиллар эслаб…\nАбу Ҳанифа раҳматуллоҳи алайҳ бир куни от устида йўлдан ўтиб борардилар. Отнинг эгар-жабдуғи, югану узангиларигача қимматбаҳо буюмлар билан безатилганди. Ўзлари ҳам яхши кийинган, эгниларида қимматбаҳо мўйнали пўстин бор эди. Бир насроний чуқурда ахлат тозалар экан, Имом Аъзамни …\nХасис бой бор эди. Судхўрликдан, ҳаром-харишдан олтин-кумуш орттирди. Инфоқ-эҳсон қилмай, закот чиқармай, топган-тутганини хотинидан, бола-чақасидан ҳам қизғаниб бойиди. Тилла тангаларни ўғирлик молдек яшириб сақлади. Бир куни бўлмас иш бўлди: ўғлининг хонага кирганини билмай …\nБир ғайридин мусулмонни меҳмонга чақириб, дастурхонга узум қўйди. У узумни еди. Кейин меҳмонга хамр келтирилган эди, ичмади. Мезмон мазах қилиб: Сиз мусулмонлар жуда ғалатисизлар. Узумни ҳалол дейсизлар, хамрни ҳаром дейсизлар. Ваҳоланки, бу хамр шу узумдан тайёрланади-ку! дед…\n36 ёшимда касалхонага ётдим. Шифокорлар орқа миямда ўсма борлигини айтишди. Бу ўсманинг тузалмайдиган тури дейишди ва мен ҳеч нимадан умид қилмай қўйдим. Дўхтирларнинг айтишича, узоғи билан икки ойдан бир йилгача яшашим мумкин экан. Шунда ягона суянчим Парвардигоримга илтижо қил…\nАбдураҳмон ибн Авф розияллоҳу анҳу Исломни энг олдин қабул қилганлардан бири эди. Мўминлик унинг нафсида иззат, Парвардигорига чин ишонч пайдо қилиб, ҳаётида улкан из қолдирди. У Макканинг омадли савдогари эди. Ҳижратда молини, тижоратини ташлаб, Аллоҳ ва Расули учун муҳожир бў…


Ғулувнинг сабаблари - Hidoyat.uz\nАсосий саҳифа Мақолалар Ғулувнинг сабаблари\nЧоп этилди Iyul 7, 2020 Ғулувнинг сабаблариda fikr bildirishni o'chirish\nУмумий тарзда динда ҳаддан ошиб, ғулувга кетишнинг бир қанча сабаблари бор. Улардан баъзиларини билиб олиш масалани пухта тушунишимизга ёрдам бериши турган гап.\nТамагирлик инсон табиатида аслида бор нарса. Ўз ниятига етишга шошилиш ҳам инсон табиатида мавжуд нарса.\n«Инсон шошқалоқ бўлгандир»,деган (11-оят).\nИнсон ўзининг олий мақсадларига, жумладан, Аллоҳ таолонинг розилигига тезроқ эришишга ошиқади. Бу мақсадга етишиш учун энг қисқа йўлни ахтаради. Унга асл йўл мақсадга олиб боришга кифоя қилмайдиган бўлиб кўринади. Шошқалоқ инсон асл йўлда юрганлардан ҳам илгарироқ мақсадга етишга уринади. Ушбу хато туфайли ўзича динда кўрсатилгандан кўпроқ амал қилишга ўтади. Дин аҳкомларини шариат белгилагандан кўра қаттиқроқ тутишга ҳаракат қилади. Мана шунинг ўзи динда ҳаддан ошиб, ғулувга кетишдир.\nАгар ўша хато инсоннинг ўзига маъқул келиб қолса, иш яна ҳам баттарлашади. Агар мазкур хато ақийдага айланиб қолса, ўзидан бошқаларни ҳам унга чақира бошлайди ва ўзига қўшилмаганларни залолатга кетганликда айблай бошлайди. Қарабсизки, динда ҳаддан ошганлар сафига яна битта янги аъзо қўшилиб турибди.\n2. Маъсият ва гуноҳлар.\nГоҳида динда ҳаддан ошиб, ғулувга кетишга маъсият ва гуноҳлар ҳам сабаб бўлади. Баъзи одамлар аввал турли гуноҳ ва маъсиятларни тап тортмай қилиб юрган бўладилар. Ақли-ҳуши жойига келиб, тўғри йўлни топганида, ўтган нарсаларга афсус-надоматлар бошланади. У мазкур гуноҳ ва маъсиятларни тезроқ ювиш пайига тушиб қолади. Бу тушунмовчилик ва шошиш уни янги хатога бошлайди. Ўзича гуноҳларни тезроқ ювиш учун бошқалардан кўра кўпроқ амал қилиш ва динни маҳкам тутишни ўзига лозим кўради. Бу нарсаларни кўнгли тусаб боради ва охирги кўнглига тушган нарсани қилишга ўтади.\nЗиёратчилардан бири ўзига керак бўлган бир неча саволлардан кейин жиддийроқ саволи борлигини айтди.\n«Қани, эшитайлик-чи, қандай савол экан ўзи?» дедим.\n«Баъзи биродарлар «Ҳозир ҳижрат қилиш фарз, бусиз иш битмайди», дейишмоқда. Бунга нима деймиз?» деди.\n«Ҳижрат қилиш фарз бўлса, нима учун ўзингиз уни қилмай юрибсиз?» демадингизми?» дедим.\n«Бу нарса эсимга келмабди. Аммо у одам жуда қаттиқ туриб, «Шу ишни қилиш керак», деб уқтирмоқда», деди.\n«Фарзи айнларни адо этишга имкон бўлса, ҳижрат фарз бўлмайди. Бу гапни аввал нима қилса, қилиб юрганлар ўзларидаги нуқсонни хаспўшлаш учун айтишади. Улар шундай қилсалар, гуноҳлари енгиллаб қоладиганга ўхшайди. Сизлар тушуниб олдинглар, бунга ўхшаш гапларга эътибор берманглар», дедим.\n«Ҳақиқатан, ўша одам ҳар хил ишларни қилиб юрарди. Сирни энди тушундим», деди мийиғида кулиб зиёратчи.\nБугунги кунда динда мана шу турдаги ҳаддан ошганлар бизда жуда ҳам кўп. Улардан жуда эҳтиёт бўлиш керак.\nЗАМОНАВИЙ ҒУЛУВНИНГ САБАБЛАРИ\nМутахассис уламолар ҳозирги замондаги ақийдавий ғулувни атрофлича ўрганиб чиққанлар. Жумладан, унинг келиб чиқиш сабабларини ҳам. Улар ҳозирги замон ақийдавий ғулувининг келиб чиқиши сабабларидан қуйидагиларга алоҳида эътибор берадилар:\n1. Ҳокимият масаласи.\nАсримиздаги ақийдавий ғулувнинг келиб чиқиш томирлари етиб борадиган асосий масалалардан бири ҳокимият масаласидир. Ғулувга кетган шахслар ва тоифаларнинг асосий шикоятлари ушбу масала бўйича эканлигини мутахассислар алоҳида таъкидлайдилар.\nМаслаҳатчи Солим Баҳнасовий ўзининг «Ал-Ҳукму ва қозияту такфийрил муслим» номли китобида ғулувчилардан бири ҳокимга қарши чиқишининг сабаби у ўзини Аллоҳнинг ўрнига қўйиб, одамларни ўзига ибодат қилдираётгани эканини даъво қилаётганини ёзади.\nБилимсизлик динда ҳаддан ошган ғулувчиларнинг асосий камчилиги ҳисобланади. Аммо уларнинг ўзлари билимсизлигини тан олмаганлари балонинг бошидир. Минг афсуслар бўлсинким, улар ўзларини алломаи замон ҳисоблайдилар. Аслини олганда эса улар дин соҳасида тузукроқ бошланғич таълимни ҳам олмаган бўладилар.\nҲозирги замонда номи чиққан ғулувчиларни бирма-бир ўрганиб чиқилса, ичларида шаръий илмларни пухта ўргангани бўлмаслиги аниқ.\nҲижрий 1426 сана, 29 жумодул аввал (2005 йил 6 июль) куни камина ходимингиз ва Кувайт Вақф ва Исломий ишлар вазири биринчи ўринбосари доктор Одил Абдуллоҳ Фалоҳ жаноблари иштирокида Иордания Ҳошимийлар Подшоҳлиги телевидениесида бир соатли суҳбат бўлди. Мазкур суҳбат давомида доктор Одил Абдуллоҳ Фалоҳ жаноблари Мисрдаги нодиний муассасалардан бири уч мингта ғулувга кетган шахсни ўрганиб чиққанлиги ва улардан бирортаси ҳам шаръий мутахассисликка эга эмаслигини айтдилар.\nБу масалани чуқур ўрганиб чиққан олимлар ғулувчиларнинг билимсизликлари қуйидаги соҳаларда эканини таъкидлайдилар:\n1. Қуръонни билмаслик.\n2. Суннатни билмаслик.\n3. Шариат мақсадларини билмаслик.\n4. Далилларни ва ҳукм чиқариш йўлларини билмаслик.\n5. Уламоларнинг қавллари ва асарларини билмаслик.\n6. Араб тилини ва унинг услубларини билмаслик.\n7. Тарихни билмаслик.\n8. Воқеликни билмаслик.\n9. Одамларнинг ва ишларнинг тартибини билмаслик.\nДинда ғулувга кетганларнинг услубда ҳам хатолари бор:\n10. Матнларни фаҳмлашда ҳарфларга ёпишиб олиш.\n11. Шомил назарнинг йўқлиги.\n12. Таъвил қилишдаги хатолар.\n13. Матннинг ўзидан тўғридан-тўғри ҳукм олиш.\n14. Муташобиҳ нарсаларга эргашиб кетиш.\n15. Далилларни жамлаб ўрганмаслик.\n16. Холисликнинг етишмаслиги.\n17. Мужтаҳидликни даъво қилиш.\nҲар қандай муаммо фақат бир сабаб туфайли келиб чиқмаганидек, ғулув муаммоси ҳам бир ёки икки сабабдан келиб чиқмаслиги ҳаммамизга ойдек равшан. Албатта, биз юқорида айтиб ўтган сабаблар билан бир қаторда нафсоний – психологик, ижтимоий, иқтисодий, маҳаллий ва халқаро таъсирлар ва бошқа сабаблар ҳам бўлади. Биз дин маъносини ўзимизга вазифа қилиб олганимиз учун, баъзи диний сабабларни зикр қилиш билан кифояланамиз.\nАқийдадаги ғулувнинг оқибатлари ҳам ғулувчининг ўзига, ҳам ундан ўзгаларга жуда ёмон бўлади. Чунки нотўғри ақийда асосида олиб борилган ҳар бир ишнинг оқибати яхши бўлмаслиги тажрибадан ўтган нарса. Ҳозирги кунги мусулмонлар учун мусибатли ҳолатнинг юзага келиши ҳам шундан. Деярли барча мусулмон ўлкалари динда ғулувга кетганларнинг дастидан жонда, молда ва обрўда талафотлар кўрди ва кўрмоқда. Шунингдек, номусулмонлар ҳам бу балодан насибасиз қолмади. Иккинчилари дод солиб дунёни тўлдираётган бўлсалар ҳам, биринчилари асосий жафокашлар экани ҳаммага маълум.\nҒулувга кетганларнинг «Динга амал қиламан» деб, ўзларича олиб борган фаолиятлари натижасида динимизга қарши руҳият дунёни босиб кетди. Бошқалар қолиб, баъзи мусулмонман деб юрганлар ҳам Ислом ҳақида ҳар хил бўлмағур гаплар айтишдан тоймайдиган бўлиб қолди.\nУшбу ва яна айтиб ўтилмаган бошқа мусибатларга асосий сабаблардан бири ғулувга кетиш деб баҳоланмоқда. Шунинг учун динда ғулувга кетганлар кўтарган масалалар ва уларнинг оқибатлари ҳамда ечимлари ҳақида етарли маълумотга эга бўлишимиз жуда ҳам зарур. Биз ўзимизнинг диёрларда тарқалган масалаларга эътибор қаратишни маъқул топдик. Аввало, мазкур масалаларни билиш зарур бўлгани учун, улар ҳақида истовчиларга қўлимиздан келганича маълумот беришни вазифамиз деб билдик. Қолаверса, ўзимизда йўқ нарсани гап қилиб кўтариб, ётган илоннинг бошини қўзғамаслик учун, бизда йўқ муаммолар ҳақида баҳс юритмадик.\nШайх Муҳаммад Содиқ Муҳаммад Юсуфнинг “Васатия ҳаёт йўли” китобидан


«Челси»нинг ўйинида илк марта робот ҳакам синовдан ўтказилади – Kommers.uz\nТехнология\t13:30 | 4.2.22\n«Челси»нинг ўйинида илк марта робот ҳакам синовдан ўтказилади\nЯнги технология ўйинчиларнинг ҳаракатларини кузатиб боради.\n«Челси» футбол клуби Премер-лигада биринчи бўлиб Абу-Дабида бўлиб ўтадиган турнирда FIFA’нинг янги технологияси бўлган робот-ҳакамни синаб кўради. Бу ҳақда Sport Bible хабар берди.\nЯнги технология ўйинчиларнинг ҳаракатларини кузатиб боради ва ярим сонияда офсайд ҳақида автоматик равишда қарор қабул қилади, бу эса видеоёрдамчи ҳакамлар билан боғлиқ кечикишларни бартараф этишга ёрдам беради.\nТизим стадионлар томларига ўрнатиладиган 29 та махсус камералар ёрдамида футболчиларнинг фазодаги ҳолатини кузатиб боради. Бу анимацион ўйинчи скелетини яратади. Ўйиндан ташқари ҳолат аниқланган тақдирда ҳакамлар ва VAR жамоаси махсус сигналларни олади.\n«Биз ушбу янги маълумотлар манбасига кириш қарор қабул қилиш жараёнларини соддалаштириш ва объективликни ошириш орқали ўйинга ижобий таъсир кўрсатишига қатъий ишонамиз.\nБироқ биз ушбу ривожланиш жараёнининг бошида турибмиз ва кейинги имкониятларни баҳолаш учун эҳтимолий ҳолатларни синчковлик билан текшириш керак», — дейди FIFA’нинг технологиялар ва инновациялар бўйича директори Йоханнес Хольцмюллер.\n«Челси»нинг робот-ҳакам иштирокидаги илк ўйини 9 февраль куни қуйидаги жамоалардан бирига қарши бўлиб ўтади: Саудия Арабистонининг «Ал-Ҳилол», Абу-Дабининг «Ал-Жазира» ёки Таитининг «Пираэ».


Қозоғистон: Сайлов натижалари расмийлар парламентга қандай мухолифатни ўтказишига боғлиқ бўлади - Фарғона.Ру ахборот агентлиги\n23:52 msk, 13 Июль 2020\nҚозоғистон: Сайлов натижалари расмийлар парламентга қандай мухолифатни ўтказишига боғлиқ бўлади\n18.08.2007 23:16 msk\n18 август куни Қозоғистоннинг саккиз миллион нафар фуқароси (ўн беш миллион аҳоли истиқомат қиладиган республикадаги сайловчилар сони айнан шунча) парламент сайловларида иштирок эта оладилар. Сайловлар биринчи марта пропорционал тизим бўйича бўлиб ўтади. Мандатлар учун мавжуд саккиз партиядан еттитаси кураш олиб борадилар. Энг яхши натижаларга “Нур Ўтан” ҳокимият партияси эришиши қарийб ҳеч кимда шубҳа уйғотаётгани йўқ. Бу ерда бошқа бир нарса қизиқ бўлаяпти: иккинчи ва учинчи ўринларни қайси партиялар эгаллайди?\nҚозоғистонлик сиёсатшунос ва эксперт Марина Сабитовага фикрича, “бу сайловлар деярли ҳеч ким учун қизиқ эмас”. Уларни ўтказиш учун танланган вақт ҳам ноқулай: ёзда кўпчилик ўзларининг доимий яшаш жойларини тарк этиб, дала ҳовлиларга йўл оладилар, талабалар эса таътилда. “Овоз бергани одам камроқ келиши учун барча ишлар қилинди”, - дея қайд этади М. Сабитова. – “Сайлов пойгасидаги фаворит, шубҳасиз, президентнинг шахсий имкониятларидан ўз партиявий имкониятидай фойдаланаётган “Нур Ўтан” ҳокимият партияси бўлиб ҳисобланади. Фаворитизм деганда мен нимани назарда тутаяпман? Бу сайлов кампаниясининг ўзи бошдан оёқ “Нур Ўтан”ни қўллаб-қувватлашга қаратилган пиар-тадбирдан иборат. Мен мухолифатда парламентга ўтиш имконияти бор, деб ўйлайман. Бунинг сайлов натижаларида қандай акс этиши эса бошқа масала. Сайлов натижалари расмий Астананинг ҳақиқий мухолифат ва буюртма мухолифатни қай миқдорда ўтказишга қарор қилишига боғлиқ. Бу сиёсий сабабларга асосланган қарор бўлади”.\nДепутатлик учун курашаётган партии:\n“Нур Ўтан” Халқ-Демократик партияси\nУмуммиллий социал-демократик партияси (УСДП)\n“Ақ жўл” демократик партияси\nҚозоғистон Ватанпарварлари партияси\n“Ауил” социал-демократик партияси\nҚозоғистон Коммунистик Халқ партияси\n“Нур Ўтан”нинг асосий рақиблари УСДП ҳамда “Ақ жўл” бўлиб ҳисобланади. Умуммиллий социал-демократик партияси – фақат сайлов бюллетенидагина биринчи бўлиб турибди: тасодиф демократларга катта ёрдам қилди. УСДПга 2004 йилдаги парламент натижалари эълон қилинганидан кейин мухолифат сафига ўтиб кетган Қозоғистон собиқ бош прокурори ва Н.Назарбоевнинг собиқ сафдоши Жармахан Туяқбай етакчилик қилади. “Ақ жўл” раиси эса қирқ саккиз ёшида республика президенти маъмурияти бошлиғи, меҳнат вазири “Қозоғистон демократик танлови” жамоатчилик ташкилотининг ҳаммуассиси бўлишга улгурган Алихан Байменов бўлиб ҳисобланади.\n“Бу сайловларнинг асосий вазифаси битта бўлиши керак – битта кишига, яъни президентга боғлиқ бўлган барқарорликдан сиёсий институтларга боғлиқ бўлган барқарорликка ўтиш. Агар бошқарувнинг парламент-президентлик шакли эълон қилинса, асосий урғу сиёсий институтларнинг, энг аввало, партияларнинг мустаҳкамланишига берилмоғи лозим. Менимча, бу нарса ҳали содир бўлгани йўқ”, - деб ҳисоблайди Марина Сабитова. – “Парламент-президентлик республикасига ўтиш парда ортида бўлиб ўтди. Яъни на референдум ўтказилди, на жамоатчилик ишончи-ю розилиги билдирилди – хуллас, ҳеч нарса бўлгани йўқ. Конституцияга киритилган тузатишлар лойиҳаси бўйича овоз беришга атиги ўн саккиз дақиқа вақт кетди, у бир ҳафта ичида қабул қилинди”.\nЕХҲТ/Демократик институтлар ва инсон ҳуқуқлари бўйича бюроси кузатувчилари миссиясининг оралиқ ҳисоботида парламентга ўтиш тўсиғининг юқорилиги (етти фоиз) майда партияларнинг ғалаба қозониш имкониятидан маҳрум этади, пропорционал сайлов тизимининг киритилишига норозилик эса Қозоғистон Коммунистик партиясини ҳатто депутатлик учун курашдан бош тортишига сабаб бўлди. ЕХҲТ миссиясининг “Сайлау” электрон овоз бериш тизимига нисбатан ҳам эътирозлари бор. Электрон овоз бериш учун фойдаланиладиган машина 2004 ва 2005 йиллардаги сертификатланган жиҳозларга мувофиқ келишини тасдиқлаши мумкин бўлган мустақил аудит йўқ.


18.12.2015 00:56 Соҳиба Шокирова Ўш 2586\nБугун Ўш шаҳрида солиқ солиш бўйича семинар бўлиб ўтди\nБугун Ўш шаҳрида Ёш тадбиркорлар ассосацияси ҳамкорлигида уюштирилган IFC лойиҳасининг Марказий Осиёда солиқ солиш масалалари бўйича “ҚР кичик ва ўрта бизнесга солиқ солиш тузумлари” деб номланган семинари бўлиб ўтди. ЁТАнинг Ўшдаги бизнес ассоциацияси ижроий директори Рустам Сапаров ўзининг маърузасида ушбу семинарнинг ўз олган қўйган мақсадини ва солиқ йиғиш тизимининг актуал масалалари билан таништириб ўтди.\nIFC лойиҳасининг Марказий Осиёда солиқ солиш масалалари бўйича консультанти Мақсатой Юлдашева тадбиркорлар билан қизиқарли савол-жавоб уюштирди. Ушбу нуфузли халқаро ташкилотнинг яна бир консультанти Қулубек Турганбаев электрон хисобот бўйича тренинг ўтказди.\nСеминар қизиқарли аснода ўтганлиги сабабли ёш тадбиркорларда яхши таъсурот қолдирди. Чунки яқин келажакда ишбилармонлар солиқ хизмати муассасалари ва банкларда узоқ вақт навбат кутиб ўтирмай давлатга солиқ тўкиш амалиётини ўз иш жойларидан ташқарига чиқмай, Онлайн Интернет тизими орқали бажаришлари кўзда тутилмоқда.


30 ноябрь, 2021, 12:13\nТеглар:ММА | Шоҳасан Мирзаматов\n5 декабрда "Muradov Professional League" турнири бўлиб ўтади.\nХабарингиз бор, 5 декабрь куни Андижон шаҳрида "Muradov Professional League" турнирининг навбатдагиси ташкил этилади. Ушбу кечанинг марказий жангида Шоҳасан Мирзаматов бразилиялик Тиаго Оливейрага қарши октагонга кўтарилади.\nБиз мазкур жанг борасида бироз тахлилий жиҳатидан ёндашиб кўрдик.\nТиаго Оливейра қандай жангчи?\nБразилия нафақат футболчилар балки, жаҳонга етук ММА вакилларини ҳам етиштириб берадиган юрт ҳисобланади. Мисол учун, жаҳоннинг энг кучли ва нуфузли промоушенининг ҳозирги кунда икки вазн тоифасида Бразилия вакиллари чемпион ҳисобланади. Яъни, енгил вазн (70.3 кг) тоифасида Чарльз Олийвера ҳамда ярим оғир вазн (93 кг)да Гловер Тейшера. Аёллар ўртасида эса Аманда Нуньес ўз вазн тоифасида ва “Pound For Pound” доирасида ҳукмронлик қилмоқда. Яқин тарихга эътибор қаратсак, Андерсон Силва, Жозе Алдо, Антонио Силва, Фабрицио Вердум, Рожерио Ногуэйра, Витор Белфорт, UFC оламига Бразилия жиу-житсусини олиб кирган Ройс Грейси жаҳон ММА оламида ўзига хос тарих ёзган дея оламиз.\nХуллас, Бразилияда ушбу йўналиш жуда яхши ривожланган ва улар ҳар доим хавфли рақиб сифатида намоён бўлади. У қандай натижа қайд этган бўлмасин, барибир бу борада уларда яхши мактаб шаклланган.\nБиз сўз юритаётган Тиаго Оливейра 16 та ғалаба ва 7 мағлубият қайд этган. Асосийси, у жаҳоннинг яхши савиядаги промоушенларида жанг ўтказган. Ҳатто Беллаторда ҳам бир маротаба октагонга кўтарилган. Бир сўз билан айтганда унда тажриба анчагина юқори.\nҒалабаларига эътибор қаратсак, 16 та ғалабанинг 7 тасида сабмишен, 6 тасида очколар ва 3 тасида техник нокаут билан зафар қучган. Бу сабмишенлар унинг жиу-житсуси яхши ривожланганлигини англатади. Демак, у “партер”да бразилияликларга хос тарзда анчагина хавфли саналади. Шунингдек, 12 та жангини тўлиқ уч раунд ўтказган. Бундан кўриниб турибдики, кардиоси ҳам ёмон эмас. Лекин бу нисбий тушунча. Чунки, бу натижалар бутун фаолияти мобайнида қайд этилган. Ҳозирда жисмоний ҳолати қандай кўринишда бу номаълум.\nТиаго сўнги уч жангида мағлубиятга учраганлиги баъзи салбий фикрларни туғдириши мумкиндир. Бироқ, айнан шундай ҳолатдаги рақиблар жуда ҳам тажовузкор бўлади. Сабаби, мағлубиятларга чек қўйиши учун бор имкониятини ишга солади.\nШоҳасан Мирзаматовнинг устунлиги нимада?\nШоҳасан Мирзаматовнинг кўрсаткичи 8-1 кўриниш олган. Гарчи, расмий рейтингларда ҳозирча 7-1 натижа қайд этилган бўлса-да, мазкур ғалабаларнинг 5 тасида муддатидан аввал муваффақиятга эришган. Баъзилариники бир дақиқа ҳам давом этмаган. Юртдошимизнинг кучли жиҳати “стойка”, десак янглишмаган бўламиз. Бироқ, сўнги жангида кўрсатдики, унинг кураш ва греплинги ҳам яхши ривожланган. Жуда кучли қўл ва оёқ зарбасига эга.\nБир қарашда иккиси ўртасида услублар қарама-қаршилигини ҳам кузатишимиз мумкин. Аммо, ҳамюртимизнинг ютуқ тарафи, юқорида таъкидлаб ўтганимиздек, кураш, греплинги ҳам яхши шаклланганлиги ва ўз ватанида, туғилиб ўсган вилояти Андижон шаҳрида кўплаб мухлислари кўз ўнгида жанг қилиши эканлигида, дейишимиз мумкин. Бу ҳам ўзига хос мотивация бўлади.\nБўй борасида устунлик бироз рақиб тарафида. Юртдошимиз 178 см, рақиб эса 7 см баландроқ. Ёши деярли тенг. Тўғри, рақиб захира сифатида ушбу жангга ташриф буюрмоқда. Аслида, юртдошимиз аргентиналик Роберто Пастучга қарши жанг қилиши лозим эди. Аммо, Аргентина вакили жароҳат сабабли ушбу жангда иштирок эта олмади. Шундай бўлса-да, хотиржамликка берилиш керак эмас.\nБир сўз билан айтганда, бизни қизиқарли тўқнашув кутиб турибди. Ўйлаймизки, Шоҳасан чиройли ғалаба қозониб, барча ўзбекистонлик ММА ихлосмандларини хурсанд қилади. Бу борада унга омад тилаймиз!\n"Октагон 28" турнири Тошкентда ўтказилади\nВидео Шоҳасан Мирзаматовга Андижон вилояти ҳокими томонидан ваъда қилинган 3 хонали квартира топширилди (Видео)\nШоҳасан Мирзаматовнинг рақиби ўзгарди. У собиқ "Bellator" вакилига қарши жанг қилади


UZINFOCOM Компютер ва ахборот технологияларини ривожлантириш ва амалга ошириш марказининг UZ миллий доменини ривожлантириш гуруҳи бош мутахассиси Владислав Дейхин Озодлик билан суҳбатда деменларни 10 йилгача рўйхатдан ўтказишга рухсат беришдан мақсад Интернет сайтлари бир маромда фаоллият олиб боришини таъминлашдан иборат эканини айтади:\n- Асосий мақсад - фойдаланувчилар ўз доменларининг рўйхатга олинганлик муддати тугаганидан сўнг қайта рўйхатдан ўтишни унутмасликларини таъминлаш. Чунки рўйхатга олинганлик муддати тугаганидан кейин домен бошқа ҳар қандай шахс фойдаланиши учун очиқ бўлиб қолади, деди Владислав Дейхин.\nUZINFOCOM мутахассисига кўра, регистрация муддатининг узайтирилиши доменларни бошқаришни енгиллаштиради ва регистрация муддати тугаганидан кейин турли сабабларга кўра узайтирилмаган доменлар йўқолиб кетиши хавфини камайтиради.\nУнга кўра, ўз доменини 8-10 йилга рўйхатдан ўтказадиганлар қайта-қайта шартнома тузиш, пул тўлаш каби расмиятчиликдан қутулади ва уларга катта тўлов чегирмалари берилади.\nДейхин 2009 йилда UZ домени рўйхатга олиш муддати бир йилдан уч йилгана бўлгани, 2011 йилда эса бу муддат уч йилдан беш йилгача узайтирилганини айтди.\nУнга кўра, ҳозир Ўзбекистонда доменларни рўйхатга олувчи ўндан ортиқ ширкат фаолият юритмоқда:\n- Ҳозир бизда Саркор, Томас, БСС каби рўйхатга олувчи 11та компания фаолият олиб бормоқда. Уларнинг ҳаммасида нархлар ҳар-хил. Рўйхатдан ўтиш учун бир йилга 25 мингдан 30 минг сўмгача пул тўланади. Ҳатто Ўзбекистон резиденти бўлмаганлар ҳам бирдек пул тўлайди¸ дейди мутахассис.\nВладислав Дейхин АҚШ ёки бошқа давлатда яшайдиган шахслар Ўзбекистонда яшамаса ёки ишламаса ҳам электрон тўловларни амалга ошириб¸ UZ домен зонасида рўйхатдан ўтишлари мумкинлигини айтди.\nДейхин 1995 йилда ташкил этилган UZ миллий доменида 2013 йил 17 январга қадар 15 минг 826 та домен рўйхатга олинганини билдирди.\nАйни пайтда, UZ доменида мустақил ахборот ёки сиёсий сайтлар йўқ.\nЎзбекистонда эркин ахборот берадиган бошқа хорижий доменларга кириш учун тўсиқ қўйилган.\nКенг тасмали алоқа ва Интернет тармоғини ташхис этувчи дастурлар билан шуғулланувчи Ookla ширкати 2013 йил 10 январ куни эълон қилган ҳисоботда Ўзбекистонни Интернет тезлиги энг суст ва заиф бўлган давлатлар қаторига қўшди.


“Нотариуслар томонидан нотариал ҳаракатларни амалга ошириш тартиби"\n28-марта, 2017 10:49\nМазкур мавзу юзасидан дастуримизга Ўш шаҳар давлат нотариал идорасининг нотариуси Гулкумар Осмоналиевни таклиф этганмиз. Нотариусга мурожаат қилган фуқороларга шахсини аниқлаш учун қандай хужжатлар тақдим этилади? Агарда бошқа давлат фуқороси бўлсачи? У холда қандай хужжатлар асосида аниқлайсизлар? каби саволларга дастуримиз орқали жавоб топа оласиз.\nҚорин очиққанида дастурхонга қўйилган жамики ноз-неъматларни паққос туширгимиз келади\n25-марта, 2017 08:39\nАммо бу ишимиз ошқозонимизга оғирлик қилиши ҳақида сира ўйламаймиз.\nЙўқ, ўйлаймиз, фақат сал кейинроқ, оғриқ ёки бирор безовталик келиб чиққанида. Бундай бўлмаслиги учун эса оч қоринга ейилмайдиган маҳсулотлар билан танишиб олсангиз, зарар қилмайди.\nМагнийнинг етишмаслиги юрак-қон томир тизими ишига таъсир кўрсатади\n25-марта, 2017 08:31\nҚирғизистонда диний ташкилотларни давлат рўйхатидан ўтказиш ҳамда уларнинг ҳолати\n24-марта, 2017 13:47\nДиний ташкилотлар ўзининг устав(низом)ини давлат рўйхатидан ўтказиш учун рўйхатдан ўтказувчи органга қандай ҳужжатларни олиб келиш лозим? Қирғизистон республикасида диний ташкилотларни давлат рўйхатидан ўтказиш ҳамда уларнинг ҳолати ҳақида "Мунаввар кун" дастурида сизни қизиқтриган барча савлларга Ўш области ва Ўш шаҳри бўйича Адлия бошқармасининг бош мутахассиси Сидиков Орозбек Кадирбекович жавоб беради.\nЁш ижодкор Абдуллоҳ Юсуф билан суҳбат\n23-марта, 2017 10:53\nАсли касби туникасозлик бўлган Ўзганлик бу йигит шоирликка ҳеч даъвоси йўқ. Лекин кўнглидан кечган туйғуларини, ҳис-ҳаяжонларини ёзмасдан туролмайди ҳам. Ахир шеър ёзиш ҳамманинг ҳам қўлидан келавермайди. Қанчалик ҳавас қилса ҳам, қанчалик уринса ҳам агар унда Аллоҳ берган бебаҳо неъмат-иқтидору истеъдод бўлмаса. “Мунаввар кун” дастури меҳмони Абдуллоҳ Юсуфда ҳам шукроналик бисёр.\nОмон ёр фольклор ансамбли "Мунаввар кун" дастурида\n22-марта, 2017 10:11\nҲалқ қўшиқларини ёзиб олиш тажрибаси шуни кўрсатадики, ёр-ёрлар халқ орасида бошқа мазмундаги қўшиқлардан кенгроқ оммалашган. Айнан бугунги дастуримизда “Ўзбек халқ оғзаки ижоди-Халқ қўшиқлари” ҳақида суҳбатлашамиз\nМ. Хайитмухамматова: 2016 йили сермахсул ижод қилдик\n14-марта, 2017 15:40\n2016-йил Қирғизистон Республикаси Президенти томонидан “Тарих ва маданият йили” деб эълон қилинган. Бу борада Халқаро миқиёсда қатор ишлар амалга оширилди. Туманлараро улуғ мерос деб номланган тадбирда Қашқар қишлоқ маданият уйи ҳам иштрок этиб, гран прини қўлга киритди.\nАйёмингиз муборак бўлсин, азиз аёллар!\n09-марта, 2017 11:30\nАзиз аёллар, гўзал қизлар ва шириндан шакар қизалоқлар! Сизларни кўкламнинг энг нафис байрамларидан бири бўлмиш 8 март - Халқаро хотин-қизлари куни билан”Мунаввар кун” дастури ижодкорлари чин қалбдан муборакбод этамиз. Аёл борки олам мунаввар, аёл борки кўнгиллар шодон. Шундай экан азиз аёлларимиз бахтимизга ҳамиша соғ-омон бўлсинлар.


Анчелотти «Реал»га қайтмоқда. Мадридда ундан икки рекордни янгилашни кутишади\n61 ёшли италиялик иккинчи бор Мадридда ишлайди.\n«Реал» учун Фергюсон бўлолмаган\nЗинедин Зиданга ўринбосар қидириш кутилмаган натижа билан якунланди. Массимилиано Аллегри таклиф беришда ҳаяллаган «Реал» раҳбарларини кутиб ўтирмай, «Ювентус» билан келишувга эришгач, кўпчилик қаймоқранглилар жамоаси босслари клуб афсонаси— Раулга юзланишини кутишганди. Яқин ўтмишда жамоанинг асосий форварди бўлган собиқ футболчи мадридликларнинг икки жамоаси бошқарувида ўзини кўрсатди ва жамоа билан УЕФА Ёшлар лигасида ғолиб чиқди. Аммо бирдан Раулнинг фамилияси ахборот майдонидан йўқолиб қолди ва якунланган мавсумда «Лилль» сенсацион равишда Франция чемпионлигига олиб келган Кристоф Галтье номзоди ҳақида гапира бошлашди.\nЯкунда «Реал» президенти Флорентино Перес тажриба қилиб ўтирмасликка қарор қилди ва «Сантьяго Бернабеу»га йиллар синовидан ўтган Карло Анчелоттини қайтарди. «Қироллик клуби»га узоқ кутилган десимани — Чемпионлар лигасидаги ўнинчи ғолибликни тақдим этган инсон. Турнир тарихидаги энг совриндор жамоа бўлган «Реал» бунгача ўн икки йил мобайнида бу совринни қўлга кирита олмаётганди. Лиссабондаги ўша финал Серхио Рамоснинг қўшимча дақиқалардаги қутқарувчи голи ва овертаймда «Атлетико» нокаутга учратилиши (4:1) билан ёдда қолганди.\nАнчелотти барчага бирдек ёқиб қолганди — футболчилар, мухлислар, матбуот. Перес эса кийим алмаштириш хонасида бундай фантастик муҳитни аввал ҳеч қачон кўрмаганини айтиб, италиялик бу мутахассис «Реал» учун ўз Алекс Фергюсони бўлишини орзу қилишини айтади. Аммо шотландияликка муваффақиятсизликлар вақтида имкон беришган, Перес эса кечирмайди. Анчелотти 2014/15 йилги мавсумда совринсиз қолганида, унга шартномасини охирига етказиб қўйишига имкон бермасдан, эшикни кўрсатиб қўйишади.\nБу Переснинг президентлиги даврида ишдан бўшатилган ўнинчи мураббий эди. Италиялик мураббийнинг истеъфосидан кейин мадридликлар раҳбари оҳангни ўзгартиради ва юқори марралар олиш ва ривожланиш учун янги импульс ҳақида гапира бошлайди. Перес мураббийга жароҳатлар эпидемияси халал бергани ҳақида ўйлаб ўтирмайди, якунланган мавсумда Зидан ҳам шу каби муаммолар билан тўқнашганди. Президент ўшанда футболчиларнинг, ижтимоий тармоқдаги саҳифасига Анчелотти билан қучоқлашиб тушган расмини қўйиб, яна қачондир бирга ишлашдан умид қилишини билдирган Криштиану Роналдунинг реакциясини ҳам эътиборсиз қолдиради.\nАйнан ўшанда Переснинг қароридан ғазабланган португалиялик «Реал»дан кетиш ҳақида илк бор ўйлай бошлаганди. Вақти келиб бу барибир содир бўлганида — Зидан билан бирга кечган уч фантастик мавсумдан кейин, — Роналду Анчелотти билан маслаҳатлашиб «Ювентус»га йўл олади.\nРецепт ҳамиша ҳам иш бермайди\n«У ноёб инсон. Унинг профессионал сифатлари ҳақида ортиқча гапиришга ҳожат йўқ. Карло — юқори даражадаги мутахассис. Бир томондан, у жамоа учун авторитет, бошқа томондан — у ўз камтарлиги билан ўзига жалб қилади», — бу Роналдунинг Анчелотти муваффиқияти сири ҳақидаги фикрларидан иқтибос.\nУ ҳамиша жамоадаги вазиятни нозик ҳис қилади ва футболчиларни ўзига яқинлаштиради. У яхши ишлаб турган механизмни бузмасликни афзал кўради ва футболчиларнинг кучли томонларидан максимал даражада фойдаланишга ҳаракат қилади. Фақат «Бавария»да истисно ҳолат рўй берган, бу ерда айрим фахрий футболчилар мураббийга очиқчасига исён кўтаришган. Айниқса Франк Рибери ва Арьен Роббен фаол бўлган, аммо уларни фақат Юпп Ҳайнкес тия олиши мумкин эди.\n«Наполи»да ҳам ҳаммаси у ўйлаганидек кечмади, аммо Анчелотти Везувий этагидагиларни ўзи тинчлантира олади. Мураббийнинг севимли 4-4-2 схемасидан норози бўлган етакчиларни у тинчлантиради, ОАВда унинг асосий душмани сифатида талқин этилган Лоренцо Инсинье эса голни нишонлаш учун мураббийнинг олдига югуриб келиб, уни қучоқлайди. Кейин форвард матбуотга берган интервьюсида мураббийга комплиментлар қилиб, ҳеч кимга ўхшамайдиган алоҳида инсонни учратганини айтади.\nАммо Анчелотти зиддиятлар билан яшайдиган жамоа учун, айниқса можаро излаб юрадиган президент Аурелио Де Лаурентис учун анча юмшоқлик қилди. Мураббий клуб раҳбариятининг Чемпионлар лигаси гуруҳ босқичида «Зальцбург»дан учралган мағлубиятдан кейин жамоа футболчиларини базага юбориш тўғрисидаги қарорига қарши чиқади. Де Лаурентисанинг ёмон натижалар учун маошларни қисқартириш тўғрисидаги таҳдидларидан безор бўлган футболчилар ҳам бу талабни бажаришмайди ва уйларига кетиб қолишади.\nЛа лига ва Чемпионлар лигаси рекордлари учун қайтиш\n«Наполи» ўшанда «Генк»ни йирик ҳисобда мағлуб этиб, барибир Чемпионлар лигаси плей-офф босқичига чиқади, аммо Анчелотти матбуот анжумани вақтида ишлашда давом этишини айтишидан икки соат вақт ўтиб клуб унинг истеъфоси ҳақида эълон қилади. Ўшанда айримлар у энди кучли мураббий эмаслиги ва унинг фаолияти якунига етиб қолгани ҳақида айтишганди. Аммо у атиги 11 кун ишсиз ўтирди. Аввалги жамоаларига қараганда камтарроқ бўлса-да, «Эвертон» унга АПЛда ишлаш бўйича таклиф берди.\nҲозирча унинг тарихи яхши кетмоқда, аммо Анчелоттини Мадридда нима кутаётганини тасаввур қилиш қийин. У 2024 йилгача амал қиладиган шартномасининг охиригача ишлай оладими? Ўз вақтида Анчелотти штабида унга ёрдам берган Зидандан янгиланишга муҳтож жамоани қабул қилиб олмоқда. Энди жамоада Серхио Рамос, Рафаэл Варан ва Марсело бўлмайди. Перес ҳали таркибга Давид Алабадан бошқа футболчи олмади, бу трансферга эса Анчелоттининг алоқаси йўқ, Анчелотти ортидан «Эвертон»га кетган Хамес Родригесни қайтариш мумкин. Мадридда Зидан даврида умуман иш бермаган 4-4-2 схемасининг тақдири қандай кечишини тасаввур қилиш қийин.\nИкки нарса ҳақида ишонч билан гапириш мумкин. Биринчидан, кийим алмаштириш хонасидаги муҳит сокин бўлади, жамоа бир оила бўлиб яшайди. Иккинчидан, Анчелоттида бажарилмаган бир вазифа қолган. У А серияда, АПЛда, Бундеслигада ва Лига 1да чемпион бўлган, футболдаги «Катта шлем»ни ютиш учун унда ҳали забт этилмаган ла лига қолган. Мадриддагилар ундан Чемпионлар лигасида ҳам ғолиб бўлишни кутишади, бу «қулоқли кубок»ни ушбу итальян уч марта кўтарган — Зидан ва Боб Пейсли билан бир хил натижа. Дунё рекордини ўрнатиш учун унга яна бир соврин керак, аммо бунга эришиш 2014 йилдагидан анча қийинроқ, «Реал» ўша вақтдаги каби юлдузли таркибга эга эмас.


Бизга фамилия керакми? (1991) | www.ziyouz.uz\nБош саҳифа МатбуотҚайта қуриш даври матбуотиБизга фамилия керакми? (1991)\nЧоп этилган 13.06.2018 29.05.2018 МуаллифZiyouz.uz\nМамлакатимиз барча фуқароларининг фамилиялари бор. Фамилия — бу қонуний жиҳатдан расмийлаштирилган ва отадан болага мерос қоладиган шахсий номдир. Паспортимизга, туғилиш, никоҳ ҳақидаги гувоҳномаларга ҳам фамилиямиз ёзиб қўйилган. Бирон ҳужжат — буйруқ, гувоҳнома, шаҳодатнома ҳам фамилиясиз ёзилмайди. Лекин ўзбек тилига давлат тили мақоми берилиши билан талай кишилар фамилиядан воз кеча бошладилар. Буни зўравонлик билан ўтказилиб келган руслаштириш сиёсатига нисбатан исёнкорлик деб баҳолаш мумкин. Гап бунда умуман фамилия ҳақида эмас, унинг шакли ҳақида бормоғи керак.\nҲамма вақт ҳам фамилия бўлганми? Фамилияларимиз қачон пайдо бўлган, деган савол туғилади. Муболағасиз айтиш мумкинки, фамилиянинг пайдо бўлиши ҳозирги замон антропонимикасининг кашфиётидир. Чунки фамилия замон тақозоси билан пайдо бўлган.\nМусулмонларда, жумладан туркий халқларда, инчунин ўзбекларда ҳозирги шаклдаги фамилия бўлган эмас, унинг учун эҳтиёж ҳам бўлмагаи. Лекин кишиларни, хусусан бир исмли кишиларни бир-бирларидан фарқ қилиш учун уларнинг лақаблари, касб-ҳунари, амали, уруғ-қабиласи, нисбалари, яъни туғилган жойининг номи кўрсатилган. Масалан, Жўйбори шайхлари деб ном олган бухоролик заминдорларнинг ҳужжатларида (XVI—XVII асрлар), «Бобурнома»да, Қўқон ва Хива хонликларининг архивларида минглаб кишиларнинг исми-шарифи келтирилган. Кўпгина киши исмлари ёнига уларнинг бошқалардан фарқланиб турувчи жиҳатлари кўрсатиб қўйилган. Масалан, Ҳусайн исмли кишиларнинг рўйхатини олайлик; Ҳусайн Мир, Ҳусайн Мирза, Ҳусайн Мулла, Ҳусайн хўжа, Ҳусайн шайх, Ҳусайн Амир, Ҳусайн заргар ва ҳоказо. Ҳасан исмли кишилар эса «Бобурнома»да бир-бирларидан қуйидагича фарқлаб ёзилади: Ҳасан Барлос, Ҳасан декча, Ҳасан набира, Ҳасан нўён, Ҳасан Икрак, Ҳасан Манан, Ҳасан Халифа, Ҳасан Чалабий, Ҳасан шарбатчи ва ҳоказо.\nХўш, фамилиянинг ўзи нима? Фамилия оиланинг, кўпинча бир сулоланинг умумий номидир. Фамилия атамаси асли лотинча фамулус сўзидан келиб чиққан бўлиб, қадимги Римда «шу уйнинг қули», деган маънони билдирган. Рус тилида фамилия сўзининг бир неча маъноси бор, чунончи, бир аждоддан тарқалган бир неча авлод, ҳатто бир оила аъзолари ҳам фамилия дейилади. Ўзбек тилига кирган «памил чой» сўзи ҳам русча фамильний, яъни бир ота-болага тегишли корхонада тайёрланган, деган маънони билдиради.\nФамилия узоқ давр маҳсулидир. У дастлаб XI асрда Италияда зодагонларнинг отадан болага мерос бўлиб қоладиган ерларинииг бир сулолага тегишли эканини расмийлаштириш зарурияти туфайли пайдо бўлган. Сўнг XII асрда Франция ва Англияга тарқалган. Оврупода фамилиянинг узил-кесил расмийлашиши учун 4—5 аср керак бўлди. Грузияда фамилия XIII асрда, Россияда XVI—XIX асрларда, Японияда 1968 йилда, Туркияда эса 1926 ва 1934 йилларда Мустафо Камол Отатурк фармони билан қабул қилинган. Ўрта Осиёда, жумладан Ўзбекистонда у дастлаб XIX аср охирида маҳаллий бойлар ва зиёлилар орасида рус фамилиялари таъсирида пайдо бўлди, инқилобдан кейин эса айниқса оммалаштирилди.\nРус фамилияларининг аксари қисми отасининг исмидан ёки лақабидан ясалган: Иванов, Васильев, Петров, Хромов (хромой — чўлоқ), Мудрецов (мудрий — донишманд) ва бошқалар.\nБир қанча ҳолларда ота-боболари яшаб келган ёки эгалик қилган жойларнинг номларидан қам фамилиялар пайдо бўлган. Бунга Москвин, Москвитин, Шуйский (Шуя дарёси номидан), Терешков (Терешка дарёси номидан) каби бир қанча мисолларни келтириш мумкин. Бизда ҳам Андижоний, Намангоний, Самарқандий, Бухорий каби нисбаларни фамилия деса бўлаверади. Россияда бутун бир қишлоқ ақли фамилияси битта бўлган ҳоллар ҳам учрайди. Улар учун шу қишлоқ ёки аждодлардан биронтасининг номи ёинки лақаби фамилия бўлиб хизмат қилган.\nКўриниб турибдики, рус фамилияларининг қўшимчалари бир хил эмас, лекин -ов, -ев, қўшимчалари энг кўп учрайди. Ўрта Осиё халқлари, жумладан ўзбеклар ана шу шаклни қабул қилган. Отасининг, баъзан бувасининг исмига -ов, -ев қўшилса бас, фамилия тайёр!\nХўш, аслида фамилия керакми, деган савол туғилади. Бизнингча керак. Жамият тараққиётининг ҳозирги босқичида фамилия бўлиши шарт. Чунки у, биринчидан, сулола кўрсаткичи ҳисобланади, кишиларнинг қон-қардошлигини исботлайди, иккинчидан ҳар хил меросий мулкларни расмийлаштиришни осонлаштиради. Турли ҳужжатларни тўлғазиш, аҳоли рўйхати каби тадбирлар фақат кишилар номларига қараб олиб борилса, иш анча мураккаблашган бўлур эди.\nСўз фақат фамилиянинг шакли тўғрисида бормоғи керак. Масалан, ўзбеклар учун русча фамилиялар шаклини қабул қилиш шартми? Бу қақда ўйлаб кўришга тўғри келади. Ғафур Ғулом, Ҳаким Назир каби тахаллус шаклидаги шоирона исми-шарифлардан қайси бири фамилия. Қоидага кўра фамилия бир сўздан иборат бўлмоғи керак. Масалан, Ғарбий Оврупода отаисм йўқ: Рональд Рейган, Франсуа Миттеран, Маргарет Тэтчер ва ҳоказо тартибда. Бундай қолларда Рейган, Миттеран, Тэтчер деганда бутун бир сулола тушунилади. Иззат Султон, Ҳабиб Нуъмон шаклидаги исми-шарифлардан фамилия ясаб бўлмайди. Лекин бизда ҳам фамилия ясайдиган воситалар йўқ эмас. Масалан, Ашрафий, Мавлоний кабилар фамилия тусини олди-ку! Азиззода, Умарзода, Шайхзода, Раҳматуллин, Маллин шаклида фамилия ясаса ҳам бўлар экан. Алавийлар сулоласидан бўлган шоира ва фольклорчи олима Музайяна Алавия ўз жинсига мослаб фамилия ясаб олган эди.\nҲар бир нарса замона талаби ва турмуш эқтиёжларидан келиб чиқади. Тараққий этган мамлакатларда бўлгани каби бизда ҳам фамилия бўлиши зарур. ССЖИда никоқ, оила тўғрисидаги қонунлар ишлаб чиқилаётганда фамилия атамасининг илмий таърифига эҳтиёж туғилди. Шу муносабат билан ССЖИнинг ЗАГС Бош бошқармаси ССЖИ Фанлар академияси Этнография илмгоҳининг сномастика (атоқли отпар) шўъбасига мурожаат қилди. Муҳокамадан сўнг фамилиянинг таърифи қабул қилииди: фамилия — бу оиланинг меросий номи бўлиб, камида уч авлодгача ўзгармаган бўлиши керак. Демак, фамилия қонуний куч олди.\nШу билан бир қаторда қадимни ҳам унутмаслик керак. Араб алифбоси минг йилдан ортиқ давр давомида амалда бўлган экан, арабча номлаш усули қам қон-қонимизга сингиб кетган. Ат-Термизий, Ал-Хоразмий, Ибн Сино каби алломаларнинг номлари арабча исм қоидаси асосига қурилган. Хусусан, ўз сулоласининг шажарасини тузмоқчи бўлган киши “ибн” унсурини ишлатса шажара жуда ҳам ифодали ва ихчам чиқади (маълум-машҳур кишиларнинг шажаралари ана шундай тузилган).\nФамилиянинг бўлиши яна шунинг учун ҳам шартки, киши ҳақида қисқача маълумот олишга мўлжалланган ҳамма ҳужжатларда (жумладан хорижий мамлакатларда) исм ва фамилиянгиз ҳақида айрим-айрим саволлар бор. Табиб табиб эмас, бошидан кечирган табиб. Бозор иқтисодиётига ўтаётган эканмиз, фермерлар, заводчилар, ижарачилар, менежерлар, спонсорлар, ишбилармонлар сулоласи етишиб чиқиши табийдир. Бундай тадбиркорлар учун албатта фамилия керак. Келажакни ўйлаган одам фамилияни эътироф этади.\nЕр куррасидаги аксари халқларда фамилия расм бўлган. Лекин ҳозирча фамилияни қабул қилмаган мамлакатлар ҳам йўқ эмас. Масалан, бутун бир давлат — Исландия (аҳолиси 237 минг киши) фамилиясиз яшайди. Аҳолиси бир неча миллион кишидан иборат Ҳиндистонда ҳам фамилия расмий тус олган эмас. Индонезия, Бирма, Мадагаскар каби мамлакатларда қам шу ҳолни кўриш мумкин. Олимларнинг фикрига қараганда, келажакда дунёдаги барча халқлар фамилияни қабул қилиши табиийдир.\nДемак, фамилия бутун бир сулоланинг умумий номи экан, бунинг учун қандайдир янги шакл, янги ном кашф этиш шарт эмас, аксинча, шу сулола вакилларидан биронтасининг лақаби, тахаллуси, нисбаси (туғилган ёки яшаган жойи, касбига қараб номланиши), уруғ-қабиласининг номи, отаисми бора-бора фамилияга айланиши мумкин.\nШу билан бирга келажакда кўплаб янги фамилияларга эҳтиёж туғилса ажаб эмас. Чунки дунёда демографик портлаш рўй бераяпти — аҳоли тез ўсмоқда. Бунинг устига бир хил фамилияли одамларнинг кўплиги давлат миқёсида катта чалкашликларга сабаб бўлмоқда. Биргина Москвада 90 минг Иванов бор экан, шундан 1000 киши Иван Иванович Иванов экан. 8 миллион швед яшайдиган Швецияда 380 минг кишининг фамилияси Андерсон. 334 минг кишиники Йохансон, худди шунча кишининг фамилияси Карлсон экан. Мамлакатда 120 минг фамилия бўлишига қарамасдан, Швеция парламенти фамилияларни тартибга солиш ҳақида қонун қабул қилди. Мамлакатда энг кўп тарқалган 150 хил фамилия эгаларига мурожаат қилиб, ЭҲМда тайёрланган 900 минг фамилиядан бирортасини танлаб, ўз фамилияларини ўзгартиришларини таклиф этди.\nДемак, бу давр талаби экан, «биз учун фамилия керакми?» деган савол ўринсиздир. Ҳали айтганимиздек, сўз фақат фамилиянинг шакли тўғрисида бормоғи керак.\nХўш, ўзбеклар учун қандай фамилиялар тавсия этиш мумкин? Деярли барча халқларда фамилияларнинг семантикаси (маъноси) «ўғли», «боласи», «фарзанди» деган маънони билдиради; масалан, Ғарбий Оврупа тилларида -сон, -сен, -зон қўшимчалари «ўғли», форс-тожикчада зода — фарзанди, грузин тилида швили — туғилган, дзе — ўғли демакдир. Шунга асосланиб, ўғли сўзини қўшиб фамилия ясаш мумкин. Масалан, Туркияда, Демирўғли, Жаферўғли деган сулолалар бор. Бунда кишининг ўз отасигина эмас, балки аждодлари ҳам назарда тутилади, келажак авлодлар ҳам шу фамилияни қабул қилиши мумкин.\nШунингдек, зода қўшимчаси ҳақида қам шуни айтиш мумкин. Шайхзода, Азиззода кабилар эса тайёр фамилиялардир, Озарбайжонда шундай. Ҳатто аёллар ҳам шу шаклдаги фамилияни қабул қилишган.\nТуғилиб ўсган жойининг номидан нисба (нисбий от) ясаш Мовароуннаҳрда қадимдан расм бўлган. Масалан, Ясси шаҳрида туғилган Ақмад Яссавнй нисбаси мана, ўн асрдирки, фамилия сифатида авлодлари номида сақланиб келмоқда.\nШунга асосланиб, кишилар ўэ шаҳар-қишлоқларн, теварак-атрофларидаги табиий-жуғрофий объектларнинг номларндан фамилия ясашлари мумкин. Бунинг учун маълум, машҳур тарихий жой номлари бўлиши шарт эмас. Ўзбекистонда 13 минг атрофида шаҳар-қишлоқ, бир неча юз дарё-сойлар, қанча-қанча тоғу даштлар бор. Бу каби номларнинг ҳаммасидан фамилия ясаб бўлмас. Бунинг учун шаклан чиройли, маънодор ва тарихий жиҳатдан аҳамиятлиларини танлаб олиш мумкин.\nЖуғрофий номлардан икки усул билан фамилия ясаса бўлар. Булардан биринчиси бизда азалдан амал қилиб келинган нисба (нисбий ном) ясаш усулидир: Ахсикатий, Хондайлиқий, Самарқандий, Хўқандий, Хўжандий, Хевақий ва ҳоказо. Иккинчи усул — жой номига -лик қўшимчаси қўшиб соф ўзбекча фамилия ижод этиш: Ахсикатлик, Самарқандлик, Ургутлик. Учинчи усул — қишлоқ, сойлар, кичикроқ тоғларнинг номларидан фамилия ясашда қўл келади деб ҳисоблаймиз: Аччилик, Бешкентлик, Бахмаллик, Сангзорлик каби. Бу айтилганлардан шу қишлоқда яшайдиган барча кишилар бир фамилияда бўлиши шарт экан, деган маъно чиқмаслиги керак. Бу мисоллар хоҳлаган кишилар учун бир тавсия холос.\nЮқорида қайд қилинганидек, Ўрта Осиё халқлари рус фамилияларининг фақат –ов (-ев) қўшимчаси билан тугайдиган шаклини қабул қилган эканлар, бу арман фамилияларидаги -янц, -анц (-ан, -ян) қўшимчалари каби эгалик қўшимчалари бўлиб, «фалончиники», «фалончининг фарзанди» деган маънони билдиради, истаган ўртоқлар шу шаклдаги фамилияларида қолишлари мумкин. Чунки, ўзбек антропонимистлари бундан яхшироқ фамилия шаклларини ҳозирча кашф этганларн йўқ.\nТавсия этиш мумкин бўлган яна бир шакл -ин қўшимчали фамилиялардир. Бу қўшимча асли русча бўлса ҳам (папин сын — отасининг ўғли), уни дастлаб руслар билан ёнма-ён яшаб келган татарлар, шунингдек қозоқлар қабул қилишган; одатда «а» товуши билан тугайдиган исмлардан шу шаклда фамилия ясалади: Абдуллин, Бекмурзин, Сайфуллин. Бундай шаклдаги фамилия ўзбекларда ҳам бўлиши мумкин: Маллин, Раҳматуллин ва ҳоказо.\nКўпчилигимиз ота-бобомиздан бошқа аждодларимизнинг исми-шарифларини билмайдиган манқуртлармиз. Ҳолбуки, қар бир мусулмон етти отасини билиши керак бўлган. Агар биз аждодларимизнинг исмларинигина эмас, балки уларнинг касб-ҳунарларини ва бошқа фазилатларини билганимизда фамилия «тўқиш» анча осон кўчган бўлар эди. Масалан, Гулханий, Саккокий, Нақшбандий каби тахаллуслар аслида ҳунар-касб номларидир. Айтмоқчимизки, ота-боболарнинг касб-ҳунарлари номидан ҳам фамилия олса бўлади.\nКўпроқ қишлоқ жойларда уруғ-қабила номлари қам фамилия учун асос бўлиши мумкии эди. Масалан, Минглик (Минглиғ), Найманий, Сартюзилик, Қанғлилиқ, Баҳрин каби фамилиялар бўлса нима қипти) Ҳар бир қабила, катта уруғ яна қанча шохтармоқларга бўлинади. Ўша этнонимлар ҳам фамилия учун негиз бўлиб хизмат қилиши мумкин.\nТурклар, озарбайжонлар, қримтатарларда, шунингдек Хева ҳужжатларида «ли» қўшимчали фамилиялар учрайди: Ибраимли, Сулаймонли каби. Шу шаклдаги фамилиялар ҳақида ҳам ўйлаб кўришга тўғри келади.\nАёл киши (қиз бола)ларнинг фамилияларига келганда шуни айтиш керакки, бунда фақат «ўғли» қўшимчасигина «қизи» қўшимчаси билан алмаштирилади.\nЮқорида баён этилган фикрлар ва тилга олинган фамилиялар ҳар қанча асосли бўлмасин, шунчаки бир тавсия, хомаки хиллари холос. Бу кишиларни ўйлантиришга, чинакам миллий фамилиялар яратишга ундайди, деган умиддамиз. Чунки бошқа кўп жабҳаларда бўлгани каби, ҳозирги фамилия ҳам юқоридан, марказдан, айтиш мумкинки, буйруқ йўли билан ўтказилган; зўравонлик билан амалга оширилган ҳар қандай сиёсат вақт синовига бардош беролмаса, чок-чокидан сўкилиб кета бошлар экан.\nЖумҳуриятимиз чиндан ҳам мустақил экан, тилимизга мос, чинакам илмий, ўзбекона фамилиялар ясамоғимиз керак. Энди кишиларнинг исми-шарифлари, лақаб ва тахаллусларини ўрганадиган мутахассислар — антропонимистларнинг куни келди. Бунинг учун маълум вақт ва қамин қадар маблағ керак бўлар. Ахир аҳолиси атиги бир неча миллнонга тенг Швеция қарийб бир миллионга яқии фамилия ясаб, тахт қилиб қўйибди-ку!\nАгар отаисмдан воз кечиладиган бўлса, турли мурожаат атамаларига эҳтиёж туғилади. Ғарбда отаисм расмий равишда қўлланилмайди. Бизда эса илгари кишилар бир-бирига мавлоно, муаллим, ҳазрат, жаноб, тақсир, бегим, бону, биби каби сўзлар билан мурожаат қилишган. Энди буни қам кундалик қаётда фаоллаштириш мумкин.\nЭрнст Бегматов, филология фанлари доктори.\nСуюн Қораев, филология фанлари номзоди.\n← Аввалги Аввалги Бобомурод Раҳматуллаев (1979)\nКейинги → Кейинги: Каримберди Тўрамурод. Жаласойга мухбир келди (ҳикоя)


ЎзА - Боласини пуллаган она\n08.02.2018 15:43 Чоп этиш версияси\nНавоий вилояти божхона бошқармаси ходимлари ҳуқуқни муҳофаза қилувчи идоралар вакиллари билан ҳамкорликда олиб борган тезкор тадбир давомида яқинда туғилган, шахсини тасдиқловчи бирор ҳужжати бўлмаган қизалоғини 5 миллион сўмга сотаётган она жиноят устида қўлга олинди.\nМазкур ҳолат юзасидан қизалоқнинг онасига нисбатан Ўзбекистон Республикаси Жиноят кодексининг 135-моддаси 3-қисми “а” банди билан жиноят иши қўзғатилди.\nЖиноят ишлари бўйича Кармана туман суди томонидан аёлнинг чин кўнгилдан пушаймонлиги ва маҳалла кафиллиги остида ушбу қизалоқни тарбиялашга шароит яратиш мақсадида Покиза Иймоновага (исм-шарифи ўзгартирилган) 4 йил муддатга озодликдан чеклаш жазо тайинланди.\nҲуқуқни муҳофаза қилувчи идоралар вакиллари билан ҳамкорликда бошқарма ходимлари шунга ўхшаш яна бир қонунбузарликнинг олдини олди.\nФуқаро Бозоров ўзининг жиноий фаолиятини амалга ошириш учун Сотволдиева билан жиноий тил бириктириб, унинг 5 кунлик фарзандини нотаниш шахсга 4 миллион 600 минг сўмга сотаётган вақтида қўлга олинди.\nМазкур ҳолат юзасидан ҳам Ўзбекистон Республикаси Жиноят кодексининг 135-моддаси 3-қисми “а” бандига кўра жиноят иши қўзғатилди. Айни пайтда суриштирув ва тергов ҳаракатлари олиб борилмоқда.


Халқ таълими вазирлиги АКТ соҳасидаги компанияларни...\nҲамкорлик, асосан, ахборотлаштириш масалалари, бироқ фақат шу билан чекланмаган йўналишда бўлади:\n1. Ўқув тарбия жараёни;\n2. Бошқарув жараёни;\n3. Менежментни молиялаштириш;\n4. Кадрлар бўйича ресурслар;\n5. АКТни ўқитиш.\nШу билан бирга, ҳамкорлардан тез сотиш ёки бир марталик даромад кўришни эмас, балки жамият фаровонлиги йўлида ва ўзаро манфаатни кўзлаб узоқ муддатли ҳамкорликни афзал билиши талаб этилади.\nҚуйидагилар ҳамкорлик учун қатъий шартлар ҳисобланади:\n1. Халқ таълимини модернизациялаш, ортиқча бюрократия ва қоғозбозликни камайтириш, сарф-харажатларни қисқартириш, таълимнинг барча учун баробарлигини ва давлатнинг жамиятга очиқлигини ошириш ҳамда коррупция хавфини йўқ қилишга интилиш.\n2. Ҳамкор компания молиялаштириш Халқ таълими вазирлиги ёки унинг бўлинмалари, мактаб ва ўқитувчилар томонидан амалга оширилишини кутмайди. Ота-оналар ва болалар учун хизматлар пуллик бўлиши мумкин, бироқ фақатгина ихтиёрий равишда амалга оширилиб, ҳеч қандай тўловларга мажбурлашга йўл қўйилмайди. Бевосита потенциал истеъмолчиларга (5,2 млн бола, 10 млндан ортиқ ота-она) маркетингга оид ва бошқа маълумотлар, реклама ва «big data» хизматларини кўрсатиш орқали монетизация қилиш имкони бўлади.\n3. Мактабларгача маълумотларни юбориш тармоқлари инфраструктураси давлат томонидан ҳал қилиниши назарда тутилган. Шу билан бирга мактаб ичида инфраструктура (локал тармоқ) ва маълумотлар омбори (дата марказ)лар ривожланиши масалалари асосан ҳамкор компания ҳисобида бўлади. Шунингдек, инфраструктура масалалари ечими ҳамда мобил алоқа орқали маълумотларни юбориш ҳам ҳамкор компания ҳисобида бўлиши мумкин.\n4. Ҳамкор компания шу каби системалар ишлаб чиқариш ва амалга татбиқ қилиши бўйича тажрибага эга бўлиши керак. Кучли юкланган системаларни тузиш ва кўп сонли фойдаланувчилар билан тижоратлаштириш муҳим устунликлар ҳисобланади. Ҳамкорлик ҳақидаги таклифлар қуйидаги электрон почта манзиллари орқали: ict@xtv.uz ёки ict.uzedu@gmail.com 2018 йил 20 августига қадар қабул қилинади.\nТелефон: 0(371) 202-13-93 (ички рақами 103)\nБиз тез фойда кўришни эмас, биргаликда тарих яратишни таклиф қиляпмиз!\nЖамият 16/11, 19:33\nҚобил Дўсов судда ютқазди. Унинг адвокатлари қарордан норози\nИқтисодиёт 14/10, 20:19


«Уйда ёлғиз» 31 ёшда: Қандай қилиб тасодифий сюжет ва Warner’нинг хатоси дунё томошабинларига Янги йил рамзига айланган фильмни ҳадя этган? - 11 Ноября 2021 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2021 » Ноябрь » 11 » «Уйда ёлғиз» 31 ёшда: Қандай қилиб тасодифий сюжет ва Warner’нинг хатоси дунё томошабинларига Янги йил рамзига айланган фильмни ҳадя этган?\n«Уйда ёлғиз» 31 ёшда: Қандай қилиб тасодифий сюжет ва Warner’нинг хатоси дунё томошабинларига Янги йил рамзига айланган фильмни ҳадя этган?\nЙиллар қанчалик тез ўтаётганини ҳис қилишга тайёрмисиз? «Уйда ёлғиз» — болаликдан буён севиб томоша қилинаётган фильмнинг суратга олинганига 31 йил тўлди.\nФильм илк намойишиданоқ томошабинлар эътирофига сазовор бўлган, бир кечада Шимолий Америкадаги барча даврларнинг энг юқори даромад келтирган Рождество фильмига ва АҚШ кинематографияси тарихидаги энг кассабоп комедияга айланган. Шунингдек, у Янги йил арафасида, албатта, томоша қилиш керак бўлган фильмлар рўйхатидан ўз ўрнини эгаллаган. Бундан ташқари, фильм қаҳрамони — эндигина 10 ёшга кирган истеъдодли актёр Маколей Калкин юлдузга айланган.\nБироқ бу таъсирли ва қувноқ ҳикоянинг содир бўлиши осон кечмаган. Фильм ғояси продюсер ва сценарий муаллифи Жон Хьюзда тўсатдан пайдо бўлган. Аммо киностудиялар фильмга пул тикишдан бош тортган бўлса-да, ҳар бир бахтли тасодиф ўз вақтида нафақат Кевин Маккаллистерга, балки картина муаллифларига ҳам ёрдам берган.\nКартинанинг сюжети уйни ўғрилардан ҳимоя қилаётган боланинг ҳикоясига асосланган. 1989 йил «Бак амаки» фильмини суратга олиш майдончасида қаҳрамонлардан бири – Маколей Калкинга Жон Хьюзнинг кўзи тушиб қолган. Жон жажжи актёр билан танишиб, ролнинг бир қисми сифатида уйга нотаниш одамни киритиш ҳақида бир қанча саволлар берган. «Уйда ёлғиз» фильми ғояси ўша пайтда туғилган бўлса-да, лекин у ҳали экранларда намойиш этилишдан жуда йироқда эди.\nЖон Хьюзнинг ўзи ушбу жанрда фильм суратга олишга кўзи етмади, шунинг учун у Крис Колумбга режиссёрликни таклиф қилди. Бу Крис учун ҳам сўнгги нажот эди, чунки «Бузилган юраклар меҳмонхонаси» (1988) фильмининг кассадаги муваффақиятсизлиги туфайли у Голливудда Жон Хьюздан ташқари ҳамма учун эътибордан қолган шахсга айланганди. Сценарий мукаммал кўринса-да, Маколей Калкин бунга кўр-кўрона ёндашмаган. У картинани ўзига хос импровизация билан тўлдирган. Айнан ўша машҳур қулоқ тешар даражадаги қичқириқ саҳнасини актёрнинг ўзи ўйлаб топган, унда соқол олгандан кейин суртиладиган суюқлик Кевин Маккаллистернинг юзини ачиштириб юборади, қаҳрамон эса қўлларини юзидан олмай қичқиради.\nБу каби ижодий ёндашувлар суратга олиш майдончасида юзага келаётган бўлса-да, «Уйда ёлғиз» тақдири қил устида қолишда давом этди. Афсуски, кенг имкониятларга эга бўлган Warner бу ажойиб комедияни жиддий қабул қилмади. Фильмни бирорта машҳур актёрнинг йўқлиги туфайли томоша қилишга арзимайди, деб билди.\nБир тарафдан эса кино ижодкорлари олдида молиявий савол турарди: Крис Колумб барча ихтиро қилинган тузоқларни қоплаш учун бюджетни 10 миллион долларга оширишни сўради, киностудия эса уларни рад этди. Агар маблағ топилмаганида, фильм қандай кўринишга эга бўларди, буниси номаълум.\nЛекин 20th Century режиссёрнинг илтимосига кўра, «Қайчиқўл Эдвард» фильми билан бирга картинани сотиб олди ва бюджетини 8 миллионга оширди. Warner шундан сўнг тирсагини тишлаган бўлса ажаб эмас: рад этилган ҳар иккала фильм ҳам танқидчиларнинг турли баҳоларига қарамай, премьерадан кейин кутилмаган муваффақиятга эришди.\nУмуман олганда, эҳтимол, «Уйда ёлғиз» мультфильми бўлганида, бу Warner учун мукаммал ечим бўларди. Фильм мультфильмларнинг энг яхши анъаналари мотивида яратилган бўлиб, унда қаҳрамонлар доимо тузоққа тушиб қолади. Лекин бу катталар мавзусидан холи бўлмаган – ўғли билан узоқ вақт жанжаллашиб қолган черковдаги кекса одам ва, албатта, ота-она билан муносабатлар ҳақидаги оилавий фильм эди.\nРождество лойиҳасининг барча меъёрларига кўра, «Уйда ёлғиз» ноодатий, аммо томошабинга керак бўлган фильм ҳисобланди. Бу байрамлар арафасида ёлғиз қолган ва бутун уйни катта ўйин майдончасига айлантирган меҳрибон бола ҳақидаги комедия эди. Крис Колумб ва Жон Хьюз катталар киносини болаларга хос мезон билан уйғунлаштирди. Ҳатто Кевин Маккаллистернинг тузоқлари режасини фильм рассомларидан бири чап қўли билан чизган. Шунинг учун расм кўпроқ болаларникига ўхшарди. Танқидчилар бир пайтлар «Бу ўн минглаб долларлик бюджет ва махсус эффектлар билан шуғулланадиган одамлар жамоасининг иштирокисиз ҳам ҳар қандай саккиз ёшли бола мустақил равишда ўйлаб топадиган тузоқлардир», деб айтган бўлса-да, Янги йил арафасида барча интиқиб кутадиган картина йиллар давомида ўз ўрнини бошқа фильмларга бўшатмай келмоқда.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 86 | Добавил: Sherlaruz.CoM | Теги: #новости, #Yangilik, #uznews, #habarlar, #Yangiliklar, #xabarlar, #news, #newsuz, #ahborot | Рейтинг: 0.0/0\n1 amberav69 (11.11.2021 20:18) [Материал]\n2007 black dick porn apple valley porn teen hardcore porn pics free slave misty other slaves porn slick porn


Тошкент шаҳар ИИББ ходимлари оғир аҳволда қолган аёлга ёрдам кўрсатдилар\n28-ноябрь куни интернет тармоғида тарқалган видеода муаллиф Чилонзор туманидаги масжид ёнида тиланчилик қилаётган аёлга ёрдам беришга чақирарди.\nМаълум қиламизки, шу куннинг ўзида Чилонзор тумани ИИО ФМБ ходимлари масжид томон йўл олишди. Совуқотиб қолган аёлни энг яқин маҳалла фуқаролар йиғини – «Яккабоғ» маҳалласига келтирдилар ва иссиқ чой бериб, унинг кимлиги, қаердан келганлиги ва қандай ёрдамга муҳтожлиги ҳақида сўрадилар. Аёлнинг гапларига қараганда, унинг исми Парида-опа, ёши 76 да, Жиззах вилоятида туғилган. Унинг уйи ёнғин оқибатида қулаб тушгач, у фарзандлари ва неваралари билан Тошкентга кўчиб келган. Пойтахтда улар ижарадаги хонадонда яшашади, фарзандлари ишсиз, оила оғир молиявий аҳволда қолганлиги сабабли у ҳар куни масжид ёнида тиланчилик қилишга мажбур бўлаяпти.


16:37 / 20.01.2019 7879\nАфғонистоннинг амалдаги президенти Ашраф Ғани 2019 йилги президент сайловида қатнашиш учун ўз номзодини қўйди.\n"Июлда бўладиган сайловда Амрулло солиҳ ва Сарвар Дониш билан бир жамоада номзодимни рўйхатга қўйиш мен учун шарафдир. Биз давлат қурувчилари бўлганимиз туфайли эътиборимизни кучли, мустақил давлат барпо этишга қаратамиз", деб ёзди Ғани Twitter саҳифасида.\nАфғонистонда президент сайлови 20 июлда бўлиб ўтиши мўлжалланган.\nПрезидентлик учун курашга Афғонистон собиқ бош вазири, Ислом партияси етакчиси Гулбиддин Ҳикматёр, "Афғонистон миллий конгресси" партияси раҳбари Латиф Педрам, Афғонистон Халқ-демократик партиясининг собиқ фаоли Муҳаммад Ҳаким Торсун, собиқ ташқи ишлар вазири Залмай Расул, собиқ ички ишлар вазири Нур Ул Ҳақ Улюми, Афғонистон президентининг миллий хавфсизлик бўйича маслаҳатчиси Муҳаммад Ҳаниф Атмар ва Масуд фонди раҳбари Аҳмад Вали Масуд киришишган.\nУкраинани қандай қилиб уч ҳафта ичида қўлдан бой бериш мумкин? Порошенко нима учун мағлуб бўлгани ҳақида\nЛьвов области раҳбари истеъфога чиқди. Бу Порошенко Зеленскийдан устун келган ягона ҳудуд


Dumpster – смартфондаги “Корзина” » Ўзбекистон янгиликлари – Zamin.uz\n12 ноябрь 2016, 22:10\nБаъзида смартфондан билиб-билмай керакли расм, видео ва бошқа файлларни ўчириб юборамиз. Албатта, кўпинча ўчирилган файлларни ташқи дастур ва қурилмалар (масалан компьютер) ёрдамида тиклаш мумкин. Бироқ бунинг вақт ва маблағ талаб этилади.\nБундай нохуш ҳолатларнинг олдини олиш биз ўйлагандан анча осон. Бунинг учун Google Play’да бир қатор иловалар мавжуд бўлиб, улар ўчирилган файлларни қайта тиклаш имкониятини беради. Мана шундай иловалардан бири Dumpster — Корзина иловасидир.\nИловадан фойдаланиш жуда қулай, бунинг учун сиздан махсус малака ёки билим талаб қилинмайди. У худди компьютердаги “Корзина” (Сават) каби ишлайди. Мазкур илова билан смартфондан исталган файлни бехавотир ўчириб юбориш мумкин. Агар ўчирилган файллардан бирортаси яна сизга керак бўлса, иловага кириб уни тикласангиз бўлади. Илова фото, видео, аудио pdf, zip, mp3, mp4, ppt, doc, avi, mpg, jpg, rar ва бошқа кўплаб форматларни қўллаб-қувватлайди.\nИловадан фойдаланиш учун рут-асос ёки интернет алоқаси керак бўлмайди.\nШунингдек, иловани ўзидан бевосита файлларни турли сервис ва мессенжерларга юбориш, агар иловадаги бирор файл умуман керак бўлмаса, уни бутунлай ўчириб ташлаш мумкин.\nЭслатма: Илова Android платформасида ишлайдиган қурилмаларга мўлжалланган.\nТеглар: яна қувватлайди компьютердаги шундай қўллаб нохуш\nЯнгиликлар » Технология » Dumpster – смартфондаги “Корзина”\n11:44 Google Play Awards мукофоти учун номзодлар рўйхати эълон қилинди


10 ой аввал | Otabek | 1798\nАссалому алайкум! Ҳадисда «Бир соатлик илм ўрганиш, бир кeчалик ибодатдан яхшидир» дeйилган. Бу фақат диний илм учунми ёки дунёвий илмга ҳам хосми?\nОят ва ҳадисда келган илмдан мурод диний илм ҳисобланади. Чунки бу илм Аллоҳ таоло ва Унинг расулининг танитувчи илмдир. Бу илм ўз зотида гўзал ва фарз бўлган илмдир. Ҳозирги кунда бу илмни талаб қилиш умумий тарзда барча учун фарзи айн даражасидадир. Чунки ўзини мусулмонман деб ҳисоблаган милионлаб кишилар, биринчи синф ўқувчиси ҳарфларни таниб алифбо байрами ўтказадиган даражада диний саводга ҳам эга эмас. Қолган ҳолатни тасаввур қилаверинг.\nҚолган илмлар эса ҳолат ва ниятнинг эътибори билан ибодат даражасига кўтарилиши мумкин. Бу худди Қуръон ва ҳадис илмини ўрганиш учун араб тилини ўрганиш кабидир. Араб тилини ўзини ўрганиш ибодат эмас. Шу тил орқали Қуръон ўқийман, тафсир ўқийман, ҳадис ўқийман ва унга амал қиламан деса уларга олиб борувчи восита сифатида араб тилини ўрганиш ҳам ибодат бўлади. Дунёвий илмлар ҳам келажакда халққа манфаат етказиш, фойда келтириш, оилани ўзгалар олдида қўл чўзишдан қайтариш, касбидан топган пулини ҳалол ишларга сарфлаш мақсадида ўрганилса ибодат ҳисобланади. Акс ҳолда маълумотдан бошқа нарса ҳисобланмайди. Шунга кўра дунёвий илм ҳам баъзи вақт фарз, баъзида вожиб, баъзида мубоҳ, баъзида (ношаръий ишларга олиб борадиган бўлса) ҳаром бўлади.\nСиз айтган гап Ибни Аббос розияллоҳу анҳунинг гаплари бўлиб, имом Термизий “Сунан”ларида ривоят қилганлар. Бу Расулуллоҳ соллаллоҳу алайҳи васалламнинг ҳадислари эмас. Валлоҳу аълам!\nМусулмон киши мусулмоннинг оғзига сўкиши\nБаччабозларни ёқиб юбориш мумкинми?


Тожикистондаги ўзбеклар жамияти келаси йил Тожикистон президенти Имомали Раҳмон ва Ўзбекистон президенти Шавкат Мирзиёев номзодини тинчлик бўйича Нобель мукофотига илгари суриш учун имзо тўплаш кампаниясини бошлади.\nТожикистонлик ўзбеклар жамияти раиси Муҳаррама Мирзоалиеванинг сўзларига кўра, ташаббус гуруҳи Норвегия Нобель қўмитасига мурожаат қилган.\n«Бизга номзодларни илгари суриш жараёни батафсил баён қилинди. Маълум бўлишича, Норвегия Нобель қўмитаси президентларни тинчлик бўйича Нобель мукофотига номзодликка олиш ҳақида ҳукумат тузилмаларининг аризаларини кўриб ҳам чиқмайди. Бироқ, агар давлат раҳбарини жамоат ташкилотлари илгари сурса, уларнинг мурожаатлари мажбурий тарзда кўриб чиқилади», - дейди Муҳаррама Мирзоалиева.\nИкки йил муқаддам Тожикистоннинг таниқли сиёсат ва жамоат арбоби Ҳикматулло Насриддинов президент Имомали Раҳмон номзодини тинчлик бўйича Нобель мукофотига расман илгари суришни таклиф қилганди.\n2010 йилги аҳолини рўйхатга олиш бўйича расмий маълумотларга кўра, Тожикистонда 926 минг ўзбек яшайди, бу мамлакат аҳолисининг 12,5 фоизини ташкил қилади.\nМаълумот учун, 2018 йилда тинчлик бўйича Нобель мукофоти жарроҳ Дени Муквега ва ҳуқуқ ҳимоячиси Нада Муродга берилди.\nКиритилди: 07:02 13.10.2018. Ўқилди: 625 марта. Фикрлар сони: 0 та.\nМактабларда «Сўнгги қўнғироқ» фақатгина 1- ва 11-синфл...


Муҳаррам Қосимова 112 ёшида овоз берди - EFFECT.UZ\n. 17:30 | 24.10.2021\nСўх туманида яшовчи 112 ёшли Муҳаррам Қосимова ҳам Президентлик сайловида иштирок этди. У 884-сонли сайлов участкасига қарашли ҳудудда овоз берди.\nСўхлик момо мамлакатининг булажак сайланадиган Президенти юрт равнақи ва халқ фаровонлигига ҳисса қушсин дея дуо қилдилар, дейилади сайлов участкаси аъзолари хабарида.\nTeglar:prezident, Сўх тумани


Неймар биринчи давондан ошди\n3 апрель, 2017, 09:00\nҲар бир ҳужумчи учун ўз жамоаси сафида юзта гол уриш биринчи давон ҳисобланади.\n"Барселона"нинг бразилиялик футболчиси Неймар Испания чемпионатининг навбатдаги турида "Гранада"га қарши ўтказилган учрашувнинг сўнгги дақиқасида рақиб дарвозасини ишғол қилди ва Каталония клуби таркибидаги 100 голини киритди.\nНеймарга 100 та гол уриш учун 177 та учрашув кифоя қилди. Бу кўрсаткич орқали Неймар "Барселона" таркибида 100 та гол урган учинчи бразилиялик футбоочига айланди. Неймаргача Ривалдо 130 та, Эваристо 105 та гол урган эди.


Qalampir.uz - Ўзбекистонда тожик тилида ўқитадиган мактаблар ёпиладими?\nЎзбекистонда тожик тилида ўқитадиган мактаблар ёпиладими?\n08:50, 26.01.2018 Жамият\nХалқ таълими вазирлиги таълим тожик тилида олиб бориладиган мактабларнинг ёпилиши хусусида расмий баёнот билан чиқди.\nБир кун аввал ижтимоий тармоқларда “Ўзбекистон тожиклари тожик мактабларининг ёпилиши эҳтимолидан ташвишга тушди” сарлавҳаси остида бир қатор мақолалар эълон қилинди. Унда Тошкент вилоятининг Бўстонлиқ туманидаги таълим тожик тилида олиб бориладиган мактаблар ёпилиши мумкинлигидан аҳоли хавотир билдирилганлиги айтиб ўтилган.\nВазирликка кўра, бундай хавотирга ўрин йўқ. Расмий баёнотда Ўзбекистон Республикасининг “Таълим тўғрисида”ги Қонуни ва Ўзбекистонда таълим олиш тилини миллатидан қатъи назар, ота-оналар фарзандлари билан танлаш ҳуқуқига эгалик ҳуқуқининг кафолатланишини таъкидланган.\nБугунги кунда республикамизда 245 та умумтаълим мактабида таълим тожик тилида олиб борилмоқда. Улардаги 62 минг нафар ўқувчига 5 минг 755 нафар ўқитувчи-педагог тожик тилида таълим-тарбия бериб келмоқда. Бўстонлиқ туманидаги 8 та умумтаълим мактабида 886 нафар ўқувчига 138 нафар ўқитувчи тожик тилида таълим-тарбия бермоқда.\nТеглар:Тожик мактаби Тожик тили Халқ таълими вазирлиги\nТрамп Фаластинга муҳлат берди, акс ҳолда...


Ўткан кунлар. Роман.\nЁзмоққа ниятланганим ушбу — «Ўткан кунлар», янги замон рўмончилиғи билан танишиш йўлида кичкина бир тажриба, яна тўғриси бир ҳавасдир. Маълумки, ҳар бир ишнинг ҳам янги — ибтидоий даврида талай камчиликлар билан майдонға чиқиши, аҳлларининг етишмаклари ила секин-секин тузалиб, такомулга юз тутиши табиий бир ҳолдир. Мана шунинг далдасида ҳавасимда жасорат этдим, ҳаваскорлик орқасида кечатурган қусур ва хатолардан чўчиб турмадим.\nМозийға қайтиб иш кўриш хайрлик, дейдилар. Шунга кўра мавзуъни мозийдан, яқин ўткан кунлардан, тарихимизнинг энг кирлик, қора кунлари бўлған кейинги «хон замонлари»дан белгуладим.\nКўрилган сони: 15084


Туркманистон президенти Сапармурод Ниëзовга қарши муваффақиятсизликка учраган суиқасдга алоқаси борлигида шубҳа этилган яна 7 киши жазога тортилди.\nКеча Туркманистон Олий суди собиқ ташқи ишлар вазири Ботир Бердиевни 25 йилга озодликдан маҳрум қилди. Бошқа собиқ расмийлар 8 йилдан 18 йилгача озодлик маҳрум қилинди.\nСуиқасд юзасидан 60дан ортиқ киши ҳибсга олинди. Шубҳа этилган 28 киши аллақачон жавобгарликка тортилди, улардан 5 нафари умрбод озодликдан маҳрум этилди. Жавобгарликка тортилганлардан бири, Ўзбекистон фуқароси Ҳ. Сафаров шанба куни 20 йил қамоқ жазосини олди.\nТанқидчилар Ниëзовни мухолифатга зуғум қилиш учун суиқасддан бир баҳона сифатида фойдаланаëтганликда айбламоқдалар.


PressReader - Qishloq Hayoti (Village Life): 2018-03-08 - Томорқа: эътибор катта, самараю даромад ҳам шунга яраша бўлиши керак\nQishloq Hayoti (Village Life) - 2018-03-08 - 8 март – Халқаро хотин-қизлар куни - Дилфуза ЖЎРАЕВА, “Qishloq hayoti” мухбири.\nТароқли маҳалласида яшовчи Панжи Омонов омилкор деҳқон. Унинг томорқадан самарали фойдаланишдаги тажрибаси катта.\n– Биз етиштираётган гул кўчатларини республикамизнинг барча вилоятларидан келиб, олиб кетишади, – дейди у. – Ҳалол меҳнатимиз ортидан тотли ҳаёт кечиряпмиз. Томорқамизда илгарилари сабзавот ва кўкатлар етиштирилган бўлса, эндиликда уларнинг ўрнини гуллар эгаллаган.\nДаромадга яраша буромад деганларидек, оиланинг бюджети йилдан-йилга мустаҳкамланиб боряпти. Ҳисоб-китобларга қараганда йилига камида 15-20 миллион сўмдан соф фойда қилиняпти.\nҚизириқ тумани деҳқонлари ҳам эл-юрт фаровонлиги, дастурхонларимиз тўкин-сочинлигини таъминлашга муносиб ҳисса қўшиб келишмоқда. Тумандаги Қишлоқ азон маҳалласида 878 та хонадон мавжуд бўлиб, уларда 5 минг 606 нафар фуқаро истиқомат қилади. Аҳоли томорқаларининг 15 гектарида пиёз, 18 гектарида картошка ва 5 гектардан ортиқ ерда карам ҳамда турли хил кўкатлар экилган. Бу ерда 50 дан ортиқ иссиқхона ҳам барпо этилган бўлиб, уларда асосан помидор, бодринг, бақлажон ҳамда булғор қалампирининг эртапишар навлари етиштирилмоқда.


Акнестоп – Meducate.uz – Дорилар ҳақида маълумотлар ўзбек тилида\nHome Йўриқномалар Акнестоп\nПрепаратнинг савдо номи: Акнестоп.\nТаъсир этувчи модда (ХПН): алелаин\nфаол модда: 1 г крем 100% қуруқ моддага қайта хисоблаганда 200 мг азелаин кислотаси;\nёрдамчи моддалар: бензой кислотаси (Е 210), глицерол моностеарати 40-55, макрогол стеарати, “CUTINA CBS”, октилдодеканол, пропиленгликоль, глицерин, тозаланган сув.\nТаърифи: оқ, тиниқ бўлмаган крем.\nФармакотерапевтик гуруҳи: ҳуснбузарни маҳаллий даволаш учун восита.\nАТХ коди: D10AX03.\nХуснбузар (акне) ни даволашда препаратнинг терапевтик самарадорлигини, унинг микробларга қарши таъсири ва фолликуляр гиперкератозга бевосита таъсири белгилайди деб ҳисобланади.\nПрепарат Propionibacteium acnes колонизацияси зичлигини аҳамиятли пасайишини ва тери юзасининг липидларида эркин ёғ кислоталари фракциясини аҳамиятли камайишини чақиради.\nАзелаин кислотаси in vitro ва in vivo шароитида кератиноцидларнинг пролиферациясини ингибиция қилади, хуснбузар ҳосил бўлишида эпидермиснинг терминал дифференциаллаш жараёнларини бузилишини нормаллаштиради.\nАзелаин кислотаси препаратларини узоқ муддатли вақт давомида, хатто бир йилгача қўллаш ҳақида маълумотлар бор.\nКрем қўйилганидан кейин азелаин кислотаси одам терисининг хамма қаватларига киради. Кириши шикастланган тери орқали, шикастланмаганга қараганда катта тезлик билан юз беради. 1 г азелаин кислотаси (5 г крем) бир марта тери юзасига қўйилгандан кейин тери остига қўйилган дозанинг 3,6% тери остига сўрилади.\nТери орқали сўрилган азелаин кислотасининг бир қисми ўзгармаган холда сийдик билан чиқарилади. Бошқа қисми β-оксидланиш йўли билан занжирининг узунлиги қисқароқ бўлган (С7,С5) дикарбон кислотасига парчаланади, улар шунингдек сийдикда хам топилган.\nАкне (оддий хуснбузарлар) ни маҳаллий даволаш учун қўлланади.\nАкнестоп креми терининг шикастланган соҳаларига кунига икки марта (эрталаб ва кечқурун) эҳтиёткорлик билан ишқалаш керак. Юзнинг бутун юзаси учун тахминан 0,5 г (2,5 см) крем етарли бўлади. Хуснбузар тананинг бошқа соҳаларида пайдо бўлган ҳолларда, масалан кўкракда ёки орқада, кремнинг миқдори мувофиқ тарзда олиниши керак.\nТериси сезгир бўлган пациентларга Акнестопни кунига бир марта (кечқурун) биринчи ҳафта давомида, кейинчалик кунига икки мартага ўтиш билан ишлатиш тавсия этилади.\nПрепаратни ишлатишдан олдин терини яхшилаб, тоза сув билан ёки юмшоқ косметик тозаловчи восита билан ювиш керак. Сўнгра тери бутунлай қуритилади ва крем қуруқ терига қўйилади.\nДаволаш курсининг давомийлиги касалликнинг шахсий кечиш манзарасига қараб ўзгаради ва унинг яққоллик даражаси бўйича белгиланади. Хуснбузари бўлган пациентларда, сезиларли яхшиланиш одатда, тахминан 4 ҳафтадан кейин кузатилади. Оптимал натижага эришиш учун препаратни бир неча ой давомида узлуксиз қўллаш тавсия этилади.\nДаволашнинг бутун даври давомида Акнестоп кремини мунтазам ишлатишни давом эттириш муҳим. Лекин, терининг ўтмайдиган таъсирланиши пайдо бўлган ҳолларда (“Ножўя таъсирлари”га қаранг), таъсирланиш йўқолгунича қўйилаётган кремнинг миқдори камайтирилиши ёки ишлатиш сони кунига бир мартагача камайтирилиши керак. Зарурати бўлганда, даволаш бир неча кунга вақтинча тўхтатилиши мумкин.\nЎсмирлар (12-18 ёш): дозага тузатиш киритиш талаб қилинмайди.\n12 ёшгача бўлган болаларда Акнестоп кремини қўллаш самарадорлиги ва хавфсизлиги ўрганилмаган.\nЭнг кўп кузатиладиган ножўя самаралари: қўллаш жойида ачишиш ҳисси, қичишиш ва эритема.\nНожўя реакцияларнинг тез-тезлиги MedDRA таснифига мувофиқ берилган: жуда тез-тез (≥1|10); тез-тез (≥1/100 дан <1/10 гача); тез-тез эмас (≥1/1000 дан <1/100 гача); кам ҳолларда (≥1/10000 дан <1/1000 гача); жуда кам ҳолларда (<1/10000); тез-тезлиги номаълум (мавжуд маълумотлар асосида бахолаш мумкин эмас).\nТери ва тери ости клетчаткаси томонидан бузилишлар: тез-тез эмас – себорея, акне, тери депигментацияси; кам ҳолларда- хейлит (лабларни яллиғланиши).\nУмумий бузилишлар ва юбориш жойидаги бузилишлар: жуда тез-тез – қўллаш жойида ачишиш, қичишиш ва эритема; тез-тез – қипиқланиш, оғриқ, терини қуриши, тери рангини ўзгариши, қўллаш жойида таъсирланиш; тез-тез эмас – парестезиялар, дерматит, қўллаш жойида дискомфорт ва шиш; кам ҳолларда – везикулалар, экзема, қўллаш жойида иссиқлик хисси, яра ва тошма.\nИммун тизими томонидан бузилишлар: кам ҳолларда- астмани зўрайишига олиб борувчи ўта юқори сезувчанлик.\nОдатда терининг махаллий таъсирланиши даволаш давомида йўқолади.\nАзеалин кислотасини қўллаган пациентларда бронхиал астма симптомларини зўрайиш ҳоллари қайд этилган (тез-тезлиги номаълум).\nТаъсир қилувчи моддага ёки препаратнинг ёрдамчи моддаларидан биронтасига ўта юқори сезувчанликда қўллаш мумкин эмас.\nКўз, оғиз ва бошқа шиллиқ қаватларга тегишидан сақланиш учун, Акнестоп кремини эҳтиёткорлик билан қўллаш керак. Пациентлар мувофиқ тарзда огоҳлантирилган бўлишлари керак. Тасодифий контактда кўз, оғиз ва/ёки шикастланган шиллиқ қаватларни катта миқдордаги сув билан ювиш керак. Агар кўзни таъсирланиши ўтиб кетмаса, пациент шифокор билан маслахатлашиши керак. Крем ҳар гал қўйилгандан кейин, қўлларни ювиш керак.\nБензоат кислотаси тери, кўз ва шиллиқ қаватларни ўртача таъсирланишини чақириши мумкин. Пропиленгликоль хам терини таъсирланишини чақириши мумкин.\nЎзаро таъсирни ўрганиш юзасидан тадқиқотлар ўтказилмаган. Акнестоп крем препаратининг таркиби, препаратнинг хавфсизлигига салбий таъсир қилиши мумкин бўлган алоҳида компонентларининг биронтаси нохуш ўзаро таъсирига мойиллик қилмайди. Специфик дориларни ўзаро таъсири ҳақида маълумотлар йўқ.\nҲомиладор аёлларда азелаин кислотасини махаллий қўллаш юзасидан мувофиқ ва яхши назоратланган тадқиқотлари ўтказилмаган.\nҲайвонлардаги экспериментал тадқиқотларда ҳомиладорликка, эмбрионал ва пушт ривожланишига, туғруқ фаолиятига ёки туғруқдан кейинги ривожланишга бевосита ёки билвосита салбий таъсири аниқланмаган.\nҲомиладор аёлларга азелаин кислотаси буюрилганида, препаратни эҳтиёткорлик билан қўллаш керак.\nГўдаклар препарат қўйилган онанинг териси/кўкрагига тегиб кетмасликлари керак.\nАзелаин кислотасини кўкрак сутига ўтиши номаълум. Тери ичига сўрилишини пастлиги ва сутда азеалин кислотаси концентрациясини йўқлиги туфайли, сут орқали гўдакка ўтиши мумкин бўлган азелаин кислотасининг миқдори 0,01% ни ташкил қилади. Бу Акнестоп 20% крем 5 г тавсия этилган максимал дозада, суткада 2 марта қўллангандан кейин кунига 200 мкг дан камроққа тўғри келади. Эмизиш даври вақтида Акнестоп препаратини эҳтиёткорлик билан қўллаш керак.\nАкнестоп крем препаратини маҳаллий қўллаш натижасида азелаин кислотасининг дозасини ошириб юборилиш ҳоллари ҳақида хабар берилмаган. Препаратни терига бир марта қўлланганда (сўрилиш учун яхши бўлган шароитларда катта майдонда қўллаш) ёки тасодифан перорал қабул қилинганда ўткир интоксикация хавфи юз беришига олиб келмайди. Локал ва тизимли токсиклиги паст бўлганлиги туфайли, азелаин кислотаси билан интоксикация эҳтимоли кам.\nКрем 30 г дан тубаларда, 1 туба қутида.\nОлдинги мақолаАкнель Гель10.04.2018


Ихлос – Islom Nuri\nТаржимон ва нашрга тайёрловчи: Аҳмад Солиҳ\nИхлос ҳақида тушунча\n“Ихлос” калимаси араб тилидаги “ахласа” феълининг масдари (иш-ҳаракат номи) бўлиб, луғатда “бирон кишига нисбатан самимий, холис, содиқ бўлиш”, деган маънони ифодалайди. Шариат истилоҳида эса у “Аллоҳ таолога нисбатан холис, содиқ бўлиш, барча амалларни холис Унинг Ўзи учун қилиш” маъносини англатади.\nДарҳақиқат, ихлос Ислом динининг асл моҳиятидирки, ҳар бир яхши амал унинг устига барпо қилинади. Одам саллаллоҳу алайҳи ва салламдан тортиб, то Қиёматгача келадиган барча одамзот сўз ва амалда ихлос қилишга буюрилгандир. Ким ихлосни маҳкам ушласа — нажот топади. Ким уни зое қилса — ҳалокатга юз тутади. Зеро, амалнинг қабул бўлиш ёки бўлмаслиги, унга мукофот ёки жазо берилиши ўша амалда ихлоснинг мавжуд ёки мавжуд эмаслиги эътибори билан бўлади.\nАллоҳ таоло биздан аввал ўтган қавмларни ҳам ихлосга буюрганини эслатиб, шундай деди:\n“…Ҳолбуки улар фақат ягона Аллоҳга, У зот учун динни холис тутган ва\nтўғри йўлдан оғмаган ҳолларида ибодат қилишга ва намозни барпо қилишга ҳамда\nзакотни ато этишга буюрилган эдилар”.\nЎзини Аллоҳга ихлос билан таслим қилган мўминнинг дини энг гўзал дин эканини\nтаърифлаб, яна бундай деди:\n“Муҳсин (мухлис) бўлган ҳолида юзини Аллоҳга таслим қилган\nкишидан ҳам кўра дини гўзалроқ ким бор?”.\nАбу Ҳурайра разияллоҳу анҳудан ривоят қилинади. У зот: “Пайғамбар саллаллоҳу\nалайҳи ва салламдан қуйидагиларни эшитганман”, дейдилар:\n“Аллоҳ Таборака ва таоло айтди: “Мен шерикларнинг шерикликдан энг\nбеҳожат бўлганидирман. Ким бирон амал қилиб, унда Менга бошқани шерик қилса, Мен\nуни шерик қилган нарсаси билан бирга ташлаб кўюрман”.\nПайғамбар саллаллоҳу алайҳи ва саллам дедилар:\n“Ким Аллоҳнинг юзини истаб ўрганиладиган илмни фақат бирон дунёвий\nнарсага етишиш мақсадида ўрганса, Қиёмат куни жаннатнинг ҳидини ҳам\nАллоҳ таоло амалларни холислик билан қиладиган бандаларига — гарчи уларнинг\nамаллари четдан қараганда арзимас ва оз бўлиб кўринса ҳам — ажр-мукофотни катта\nқилиб беради. Шунингдек, Аллоҳ уларнинг — гарчи хатолари зоҳиридан катта ва\nйирик бўлиб кўринса-да — гуноҳларини кечиради.\nШайхул-Ислом Ибн Таймийя раҳимаҳуллоҳ айтадилар:\n“Аллоҳ таоло томонидан катта гуноҳларнинг ҳам кечиб юборилишига сабаб\nбўладиган ягона амал Аллоҳ таоло учун холис, фақат Унинг Ўзигагина қуллик\nқилган ҳолда бажарилган амалдир”.\nБу сўзларга исбот ўлароқ Суннати шарифада етарлича ҳадислар мавжуд. Шулардан\nбири йўлдан одамларга озор берувчи нарсани холис Аллоҳ учун олиб ташлаган ва шу\nтуфайли гуноҳи кечирилган киши ҳақидаги ҳадисдир. Яна бири сувга етиша олмаётган\nчанқоқ итни сувга қондирган ва шу сабабли гуноҳи кечирилган фоҳиша аёл ҳақидаги\nҳадисдир. Бу ҳадис хусусида Ибн Таймийя шундай деганлар:\n“Бу аёл қалбида соф иймонни сақлаган ҳолда итни сувга қондирди, шунинг учун\nунинг гуноҳи кечирилди. Агар шундай бўлмаганида, (яъни амалларда ихлос шарт\nқилинмаганда-тарж.) унда итни сув билан суғорган ҳар қандай фоҳишанинг ҳам\nгуноҳи кечирилган бўлар эди…”.\nШундай қилиб, бир амалнинг бошқа амалдан афзаллиги унинг катта ёки\nкичиклигига қараб эмас, балки шу амал соҳибининг қалбида сақланадиган иймон ва\nихлоснинг қай даражада эканига қараб белгиланар экан. Зеро, амал суратдир, ихлос\nэса унинг руҳидир. Одамзот руҳи билан тирик саналганидек, амал ҳам ихлоси билан\nтирикдир. Шайх Дувайш айтадилар: “Агар амалларда ихлос қилмасанг, ўзингни\nчарчатиб ўтирма. Ихлос дарахтининг илдизи мустаҳкамдир, риё дарахтининг илдизи\nэса қўпориб ташлангандир”. Дарҳақиқат, агар дарахтнинг илдизи мустаҳкам бўлса,\nунинг танаси қанчалик кесиб-қирқиб ташланмасин, барибир ўсишда, ривожланишда\nдавом этаверади ва агар унинг илдизи қўпориб ташланган бўлса, унда унинг тезда\nИхлоссиз қилинган ҳар қандай амал — гарчи у Исломда энг юксак амал\nҳисобланган бўлса ҳам — бирон қийматга эга бўлмайди, у учун бирон мукофот\nберилмайди, балки аксинча, шу амал соҳиби азобга дучор бўлиши мумкин. Наузу\nМана шу маъно Абу Ҳурайра разияллоҳу анҳунинг Пайғамбар соллаллоҳу алайҳи ва\nсалламдан ривоят қилган машҳур ҳадисларида ҳам ўз аксини топган:\n“Қиёмат куни одамлар ичида энг аввал ҳукм қилинадиган киши шаҳид\nбўлади. Уни олиб келинади ва Аллоҳ унга Ўз неъматларини танитади. Банда\nуларни тан олади. Сўнг, Аллоҳ: “Уларнинг шукронасига нима амал қилдинг?”- деб\nсўрайди. У банда: “То шаҳид бўлгунимга қадар Сенинг йўлингда урушдим”,- деб жавоб\nберади. Шунда Аллоҳ: “Ёлғон айтаяпсан, лекин сен одамлар сени “Жасур” дейишлари\nучун урушдинг ва дарҳақиқат, одамлар шундай ҳам дейишди”,- дейди. Сўнг буйруқ\nберилади – уни дўзахга ташлаш учун юзтубан ерга судраб, олиб кетилади.\nКейин илм ўрганган ва уни ўргатган, ҳамда Қуръон ўқиган кишини олиб\nкелинади. Аллоҳ унга ҳам Ўз неъматларини эслатади. У банда уларни тан олади.\nСўнг Аллоҳ: “Буларнинг шукронасига нима амал қилдинг?”- деб сўрайди. Банда: “Сен\nучун илм ўргандим, уни бошқаларга ўргатдим ва Қуръон ўқидим”,- деб жавоб беради.\nАллоҳ: “Алдаяпсан, сен илмни одамлар “Илмли”, дейишлари учун ўргандинг, Қуръонни\nэса одамлар “Қори”, дейишлари учун ўқидинг, дарҳақиқат, одамлар шундай ҳам\nдейишди”,- дейди. Шундан сўнг буйруқ берилади – уни дўзахга ташлаш учун юзтубан\nерга судраб, олиб кетилади.\nШундан кейин Аллоҳ унга ризқини кенг қилиб берган, бойликнинг ҳамма\nтуридан инъом қилган кишини олиб келинади. Аллоҳ унга ҳам Ўз неъматларини\nтанитади. Банда уларни тан олади. Сўнг Аллоҳ: “Буларнинг шукронасига сен нима\nамал қилдинг?”- деб сўрайди. “Мол-давлатни Сен хуш кўрган бирон йўлни қолдирмай,\nҳаммасига Сен учун сарф қилдим”,- дейди у. “Ёлғон айтаяпсан, лекин сен бу ишни\nодамлар сени “Сахий”, деб айтишлари учун қилгансан, дарҳақиқат, одамлар шундай\nҳам дейишди”,- дейди Аллоҳ. Сўнг буйруқ берилади – уни дўзахга улоқтириш учун\nюзи билан ерга судраб олиб кетилади”.\nИхлоснинг таърифи ва унинг чегаралари\nИхлоснинг таърифи ва унинг чегаралари борасида тўхталадиган бўлсак, айтиш\nмумкинки, уламолар бу борада турлича фикр билдиришган. Айрим олимлар ихлосни:\n“Диний бурчларни фақат холис Аллоҳ таоло учун қилишдир”,- деб тушунтиришган.\nАйрим олимлар эса: “Ихлос — амалларни одамларнинг назаридан олиб қочишдир”,-\nАл-Ҳаравий: “Ихлос бу амалларни ҳар қандай ташқи аралашмалардан халос\nқилишдир”,- деб таъриф берганлар.\nЯна бир олим эса: “Мухлис (амалларни холис қилувчи) киши, бошқаларнинг\nқалбида унинг эътибори бор ёки йўқлигига заррача ҳам аҳамият қаратмайдиган\nодамдир. Унинг қалби Аллоҳ азза ва жалла олдида тақволи бўлиб бўлган. Шунинг\nучун у хатто энг арзимас амалларини ҳам одамлар билишини истамайди”,-\nШак-шубҳа йўқки, тўлиқ ихлосга эришиш учун бутун куч-ғайратни ишга солмоқ\nкерак. Ривоят қилинадики, бир куни Саҳл ибн Абдуллоҳ ат-Тустарийдан: “Қалб учун\nэнг машаққатли нарса нимадир?”- деб савол беришганда, у зот: “У ихлосдир, чунки\nунда қалб хоҳиши учун ҳеч қандай улуш қолмайди”,- деган эканлар.\nСуфён ас-Саврий эса: “Ниятимдан кўра қийинроқ бирон нарсани муолажа қилмадим,\nзеро, у тез ўзгариб турувчидир”,- деганлар.\nРиёга интилишнинг нозик ва махфий томонлари\nБилгинки, Пайғамбар соллаллоҳу алайҳи ва саллам умматлари учун энг қўрққан\nнарсалари риё ва унинг маъносидаги нарсалар бўлган. Бунга у зотнинг қуйидаги\nҳадислари яққол мисолдир. “Мен сизлар учун энг қўрқадиган нарса бу кичик\nширкдир”,– дедилар Расулуллоҳ соллаллоҳу алайҳи ва саллам. “Кичик ширк\nнимадир?”– деб сўрашди саҳобалар. Шунда у зот: “У риёдир”,-\nИхлосга зид келадиган нарсалар жумласига риёга интилиш, бу дунёни, шуҳрат ёки\nшон-шарафни яхши кўриш ва ҳурматталаб-иззатталаб бўлиш киради.\nБу ерда “риёга интилиш”, деганда Аллоҳга фақат одамлар кўрсинлар ва ибодатгўй\nсифатида мақтасинлар учун ибодат қилиш назарда тутилади. Одатда бундай киши\nбошқа одамлар томонидан улуғланиши билан шуҳрати ёйилишига интилади ёки унинг\nибодатини кўриб турган одамнинг қалбида қандайдир бир ҳис-туйғу пайдо қилишни\nёҳуд қўрқув ҳиссини уйғотишни хоҳлайди.\n“Шон-шуҳратни яхши кўриш”га келсак, унинг маъноси Аллоҳ таолога ибодат\nтурларини фақат одамлар эшитиб қўйсинлар учун, эътибор қилсинлар учун\n“Ҳурматталаб бўлиш” эса риёга интилиш билан чамбарчас боғликдир, улар\nорасидаги фарқни Шайхул-Ислом Ибн Таймийя шундай тушунтирадилар:\n“Бирон-бир амални риё учун қилиш ширкнинг шундай турига тааллуқлики, бунда\nкиши ўз амалларини нафақат Аллоҳ таоло учун, балки одамлар учун ҳам қилади.\nҲурматталаб бўлиш эса ширкнинг шундай турига тааллуқлики, унда киши ўз\nамалларини нафақат Аллоҳ таоло учун, балки ўз нафсини юксалтириш учун ҳам\nҲозир эса эй биродарим, сизга риёга интилишнинг нозик кўринишлари ва махфий\nтомонларига оид бир неча мисоллар келтираман. Гап бу ерда баъзи мисоллар ҳақида\nборади, чунки ихлосга зид нарсалар ҳақида узоқдан-узоқ гапириш мумкин. Қуйида\nриёга интилишнинг уч нозик жиҳатини келтириш бошқаларини билишда сизга кифоя\nБиринчиси: Бу Абу Ҳомид ал-Ғаззолий “Иҳяу улумид-дин” китобларида зикр\nқилиб ўтган жиҳатдир. У зот риёга интилишнинг махфий жиҳатлари ҳақида гапира\nтуриб, шундай деганлар:\n“…Мана шу ширк туридан ҳам махфийроқ жиҳат борлигига кишининг шундай амали\nишора қиладики, у ўзининг диний вожиботларини ҳеч кимга билдирмай махфий қилади\nва солиҳ амалларини бошқалар билиб қолишини истамайди, лекин шу билан бирга у\nодамларни кўрганда одамлар унга биринчи бўлиб салом беришларини, уни\nхушмуомалалик билан кутиб олишларини, эҳтиёжини қондиришларини, ҳурмат\nқилишларини, мақтовли сўз айтишларини, савдо-сотиқ ишларида ёнберишларини ва\nунга жой беришларини ич-ичидан хоҳлайди. Агар кимдир шундай қилмаса, буни ўзига\nоғир олади. У худди махфий амаллари учун эҳтиром талаб қилаётгандек бу ишни\n(одамларнинг унга нисбатан эътиборсизлигини-тарж.) амри маҳол деб ҳисоблайди…\nГарчи ибодатларни қилиш уларни қилмаслик билан баробар бўлмаса-да, у бу махфий\nибодатлари Аллоҳнинг Ўзига маълум эканидан қониқмайди. Бу шуни англатадики,\nбундай кимса риёга бўлган интилишнинг махфий ва нозик аралашмаларидан холи эмас.\nБуларнинг ҳаммаси банданинг ўз савобидан осонгина маҳрум бўлишига олиб келади.\nБундан фақат содиқларгина холидирлар”.\nИккинчиси: Бу Аллоҳга нисбатан бўлган ихлосни бирдан-бир мақсад эмас,\nбалки дунёвий бирон-бир нарсага етишиш учун восита сифатида кўриш.\nШайхул-Ислом Ибн Таймийя бу махфий офатдан огоҳлантириб, шундай деганлар:\n“Айтишларича, Абу Ҳомид ал-Ғаззолийга кимдир: “Агар киши 40 кун мобайнида\nамалларни холис Аллоҳ учун қилса, унинг қалбидаги ҳикмат чашмалари тилига отилиб\nчиқади”,- дебди. Абу Ҳомид айтадилар: “Буни эшитиб мен 40 кун мобайнида Аллоҳга\nнисбатан ихлосни сақладим, лекин бу билан бирон натижага эришмадим. Кейин буни\nбир ориф одамга айтиб берганимда, у зот: “Чунки сиз ихлосни ёлғиз Аллоҳ учун\nэмас, балки ҳикмат отилиб чиқиши учун қилгансиз”,- деб жавоб берди”.\nСўнг Ибн Таймийя ёзадилар:\n“Бунинг сабаби шуки, гоҳо кишининг амалдан кўзлаган мақсади илм ва ҳикматни\nҳосил қилиш ёки кароматга етишиш ёки одамлар ҳурматига сазовор бўлиш ва уларнинг\nмақтовларини эшитиш ёки фақат Аллоҳга ихлос қилиш туфайлигина етишиш мумкин\nбўлган бошқа бир нарсани ҳосил қилиш бўлиши мумкин. Лекин билмоқ керакки, бу\nнарсаларга эришишга ихлос воситасида интилиш айни шу воситага зиддир. Чунки агар\nкиши бирон-бир нарсани бошқа нарсага етишиш учун восита қилса, унда унинг\nкўзлаган мақсади кейингиси бўлиб қолади, биринчиси эса фақат бунга етишиш\nвоситаси бўлиб қолади. Шундай экан, ким илм, маърифат, ҳикмат, кароматга етишиш\nучун ёки бирон-бир нарсани тасарруф этиш имкониятини ҳосил қилиш учун Аллоҳга\nнисбатан холисликни сақласа, унда бу ҳолат кишининг Аллоҳга интилмаётганини,\nбалки Аллоҳни қандайдир бир ҳақир мақсадга эришиш учун восита қилаётганини\nШунинг учун ҳам Аш-Шотибий раҳимаҳуллоҳ бундай деганлар:\n“Агар лаёқатли киши бу ёки у масаладаги буйруқ ёки қайтариққа, шу буйруқ ёки\nқайтариқдан ўзга нарсага эътибор бермай бўйсунса, у ҳолда бундан ўша киши ўз\nулушидан бош тортиб, Парвардигори олдидаги мажбуриятларига киришди ва ўзини\nҳақиқий қул сингари тутадиган бўлди, деган маъно чиқади. Агар иш бунинг акси\nбўлса, яъни киши буйруқ ёки қайтариқнинг натижасига эътибор қаратиб, уни\nэътиборга оладиган бўлса, унда унинг саъй-ҳаракати охирги натижа томон\nйўналтирилган бўлиб қолади. Бошқача айтганда, унинг ўз Парвардигорига нисбатан\nмуносабати сабаб-натижа билан шарт қилинган бўлади… Шак-шубҳа йўқки, бу икки\nихлос даражаси орасида катта фарқ бордир”.\nУчинчиси: Риёга интилишнинг яна бир нозик жиҳатига Ибн Ражаб\nАл-Ханбалий раҳимаҳуллоҳ қуйидаги сўзларида ишора қилиб ўтганлар:\n“… Лекин бу ерда бир нозик нуқта бор, унинг моҳияти шундан иборатки, киши\nодамларда унга нисбатан “Ичдан тавозеълик-камтарликка риоя қилади”, деган фикр\nпайдо бўлиши учун ўзини улар ҳузурида тергаб-койиши, камситиши мумкин, бунинг\nнатижасида у одамлар назарида юксалади ва улар уни мақтай бошлашади. Бу ўша\nодамда риёга бўлган интилишнинг нозик кўриниши борлигига далолат қилади. Мана\nшунга салафлар қаттиқ эътибор қаратишган. Мисол учун Муторриф бин Абдуллоҳ\nаш-Шиххир шундай деганлар: “Нафсингни юксалтиришинг учун уни зийнатлаш мақсадида\nҳамманинг олдида тергаб-койишинг кифоя қиладики, бу Аллоҳ наздида беҳаёлик\nривоятлари, саҳиҳ ҳадис.\nулумид-дин”, 3-жилд, 305-306-бетлар.\n“Ал-Мувофақот”, 1-жилд, 219-220-бетлар.


Шаҳбоз Эркинов:«Чала агентлардан эҳтиёт бўлиш керак» » Скачать музыку бесплатно новинки музыки 2016-2017\nШаҳбоз Эркинов:«Чала агентлардан эҳтиёт бўлиш керак»\nКомментариев: 0 Просмотров: 270 Дата: 7-01-2016, 08:41 Ўтган мавсумни 8-ўринда якунлаган «Навбаҳор» клубида жиддий ўзгаришлар рўй берганидан хабарингиз бор. Янги йил арафасида йиғилиш ўтказилиб, унда клуб президенти сифатида фаолият юритган Т. Дадабаев, вице-президент вазифасини бажарган Р.Низамбаев ва жамоа бош мураббийи Бахтиёр Ашурматов ўз вазифаларидан озод этилишди. Клуб президентлиги Наманган шаҳар ҳокими Б.Бекхўжаев зиммасига юклатилган бўлса, вице-президентликни О.Қосимов бажариши ойдинлашди. Рашид Ғофуров эса жамоага бош мураббий этиб тайинланди. Йиғилишда клуб ходимлари, мураббийлар, асосий ва ёшлар таркиби футболчиларига клубда фаолият олиб борадиган янги раҳбарият таркиби таништирилди. Тадбир давомида келгусида жамоа асосини маҳаллий футболчилардан ташкил этишга эътибор қаратилиши таъкидланди. Биз мавсум якунлари бўйича «Навбаҳор» тўпурари Шаҳбоз Эркиновдан интервью олдик. - Шаҳбоз, якунига етган мавсум жамоангиз учун қандай ўтди? Клуб раҳбарияти билан жамоа иштирокини муҳокама қилдингларми? - Мавсум «Навбаҳор» учун оғир келди. Айниқса, чемпионат старти жуда ёмон бўлди, ҳаддан зиёд кўп очко йўқотдик. Ўша бой берилган очколар мавсум сўнгида бизга қимматга тушди. Оқибатда ўзимизга ярашмаган 8-ўрин билан кифояландик. Клуб раҳбарларини эса охирги икки ойдан бери умуман кўрганимиз йўқ. - Жамоанинг қониқарсиз иштирокига асосий омил молиявий муаммаоларми? - Бош сабаблардан биттаси шу, деб ўйлайман. - Омадсизликни яна нималар билан изоҳлаш мумкин? Менимча, таркиб ёмон эмасди... - Чемпионатнинг дастлабки иккита турида Бахтиёр Ашурматовнинг йўқлиги жуда билинди. Кейинчалик йўқотилган очколар ўрнини қоплаш учун кўп вақт сарфланди. «Андижон»га қарши баҳсда ҳам бош мураббийнинг йўқлиги сезилди. Устозимиз футболчиларни қандай руҳлантириш кераклигини жуда яхши биладилар. Фаолиятларини яқинда тугатганликлари учунми, футболчилар билан қандай гаплашиш, уларнинг кўнглига қай тарзда йўл топишга жуда ҳам усталар. Қолаверса, қачонлардир ўз клубларида етакчи сифатида тўп сурганлари ҳам сезилиб туради. Давралар оралиғидаги танаффус чоғида яхши тайёргарлик кўрдик. Дастлабки учта ўйинда 7 очко жамғардик. Кетма-кет иккита сафар учрашувида ижобий натижа қайд этдик. Аммо кейин жамоада молиявий муаммолар бошланди. Бу эса ўйинимиз ва табиийки, натижага салбий таъсир ўтказди. Муваффақиятсизликнинг яна бир сабаби - таркиб. Мураббийларда биринчи даврада бу борада имкониятлар кенг эди. Ҳал қилувчи босқичда эса жамоани кўплаб етакчи футболчилар тарк этишди. Уларнинг ўринлари янгилар билан тўлдирилмади. Оқибатда таркиб масаласида муаммолар юзага келди. - «Навбаҳор» ҳамиша ўз мухлислари билан мақтаниб келган. Стадионга томошабинлар ташрифи нисбатан яхши бўлсада, улар шунга яраша футбол кўришмаяпти. Сизнингча, клуб тизимида ишлаётган мутахассислар ўз вазифаларига сидқидилдан ёндашишяптими? - Бу саволингиздан кейин фаолиятимга бир назар ташлаб олдим. Ўн бир йилдан бери олий лигада ўйнаяпман. Шу давр мобайнида 4-5 маротаба жамоа алмаштирдим. Ўйлаб кўрсам, шу клублар орасида энг кўп мухлиси бор клуб айнан «Навбаҳор» экан. Футболчилар яхши ўйнаса, мухлислар сони кескин ошади. Бу манзарага мен фақат Наманганда гувоҳ бўлдим. Ғалаба қозонган ўйинларимиздан сўнг меҳмонхонага келиб, карнай-сурнайлар билан кутиб олишарди. Машғулотларга келаётган мухлисларни айрим етакчи жамоаларимиз расмий ўйинларда ҳам тўплай олишмайди. Бундай фидойи ишқибозлар учун ёмон натижа тақдим этиш - уят. Беш қўл баробар эмас. Айрим мухлислар билан жиддий гап талашиб қолган пайтлар бўлган. Ҳаммага бирдек ёқавермас экансиз. Ке-йинчалик улар билан гаплашиб, бир-биримизни тушуниб кетганмиз. Фурсатдан фойдаланиб, кимнингдир кўнглини оғритган бўлсам, узр сўрайман. Клуб тизимида ишлаётган мутахассислар ҳақида эса кўп маълумотга эга эмасман. Зеро, жамоанинг ўз базаси бўлмагандан кейин клуб тизимида меҳнат қилаётганлар, раҳбарлар билан учраша олмас экансиз. Асосан меҳмонхонада яшаймиз. Мураббийлар штабидагилардан таш-қари деярли бошқа ҳеч кимни кўрмаймиз. Футбол мактаби фаолияти қандай йўлга қўйилган, у ерда кимлар ишлаяпти, буни ҳам билмайман. Баъзида ёшларнинг машғулотлари бизники билан бир вақтда бошланарди. Ўшанда бир гуруҳ келажаги порлоқ ўйинчиларни кўрардим. Ҳар қандай ҳолатда ҳам клубдаги мутахассислар бундан ҳам яхши ишлашлари мумкин эди. Ўтган йили «Олмалиқ»қа қарши кечган ўйиндан олдин Геннадий Денисов ва Игорь Шквирин билан суҳбатлашдик. Ўшанда бу икки мураббий «Навбаҳор» стадиони ва у ерда яратилган шароитлардан ҳайратда эканликларини яширишмаганди. Денисов «Навбаҳор»да ўйнаган пайтдаги таассуротлари билан ўртоқлашди. Стадион мухлислар билан лиқ тўлиши, клуб раҳбариятининг ўз ишига профессионал ёндашуви ҳақида илиқ фикрларни айтди. Албатта, ўша пайт билан ҳозиргисининг ўртасида жуда катта тафовут бор. - Бу йилги ўйинларингизга четдан мухлис сифатида кузатиб, баҳо бердингизми? - Кўнглим юз фоизга тўлмади. Имкониятларимни тўлалигича намоён эта олмадим. Табиатан максималистман. Отам шундай тарбия берганлар. Ўзлари ҳам футболчи бўлганликлари учун ҳамиша биздан шуни талаб қиладилар. Ҳар бир ишимизга танқид кўзи билан қарашга ўргатганлар. Шуни аниқ биламанки, ҳозирги ҳолатимдан ҳам яхшироқ ўйнашим мумкин. Жорий мавсумда урган голларим сонини бундан-да ошира олишимни биламан. Янги мавсумда янада кўпроқ тўп киритиб, ўзимни кўрсатишга ҳаракат қиламан. Барибир, ўйинимизга мутахассисларнинг баҳо бергани маъ-қулроқ. Умуман, ўзим ҳақимда кўп гапиришни ёқтирмайман. - Отангиз илк мухлисингиз, шу билан бирга, биринчи танқидчи ва таҳлилчингиз бўлсалар керак? Хўш, бу йилги иштирокингиз ҳақида нима дедилар? - Отам нафақат илк мухлисим, балки биринчи мураббийим ҳисобланадилар. Ҳам ҳаётда, ҳам футболда отамга ўхшашга интилганман, футболчилик фаолиятларига ҳурмат билан қарайман. Сиз айтгандек, улар менинг биринчи мухлисим ва тан-қидчим. Ҳар бир учрашувдан сўнг ўйинимни таҳлил қилиб берадилар. Қаерда хатоликка йўл қўйдим, қайси вазиятда нотўғри ҳаракат қилдим, ҳамма-ҳаммасини айтиб, кейинчалик бу хатоларни такрорламаслик учун нималарга эътибор беришимни ҳам ўргатадилар. Маълум сабаблар туфайли ўйинимни кўролмасалар, ўша учрашув ёзилган дискни олиб келиб бермагунимча тинч қўймайдилар. Бу йилги ўйинларимдан кўнгиллари тўлмаганини айтдилар. «Жорий мавсум сабоқ бўлсин, келаси йили бу хатоларни такрорламагин», деб бироз дакки ҳам бердилар. Кейин шахсий фикримни ҳам сўрайдилар. Бир сўз билан айтганда, ота-бола ўртасида ҳамиша муҳокама, мунозара ва таҳлил бўлиб келган. - Мавсум аввалида ҳар бир футболчи ўз олдига максимал даражадаги вазифаларни қўяди. Ҳужумчи эканлигингиздан келиб чиқсак, шахсан сиз йил бошида шунча гол урсам яхши бўларди, деб мақсад қилганмидингиз? - Албатта, ҳар бир мавсум бошланишида ўз олдимга маълум бир мақсадларни қўяман. 2014 йилги чемпионатда 14та гол ургандим. Шундан келиб чиқиб, ўз олдимга 2015 йили рақиблар дарвозасини камида 15 маротаба ишғол қилиш вазифасини қўйгандим. Иккинчи даврани кўтаринки кайфиятда бошлаганимизда, мақсадимни ортиғи билан адо этаман, камида 20та гол ураман, дея ўйлай бошладим. Лекин «Андижон» ва «Локомотив»га қарши кечган учрашувларда ўйиним умуман қовушмади. Ҳар иккала баҳсда ҳам камида 2-3та тўп киритишим керак эди. Омадим келмадими, ҳужумчиларга хос совуққонлик етишмадими ёки ақл билан иш тута олмадимми, билмадим, айнан шу икки ўйинда жуда ёмон ҳаракат қилдим. Қолаверса, фикрингизни жамлай олмасангиз ҳам ишингиз қовушмайди. Жамоадаги молиявий муаммолар, бир неча ой мобайнида маошсиз ўйнаш, бу нарсалар истайсизми-йўқми, барибир, кишига салбий таъсир ўтказар экан. Бунақаси фақат менда эмас, бошқаларда ҳам кузатилди. Ҳеч нарсани ўйламай майдонга тушсангиз, натижа ҳам шунга монанд бўлади. Афсуски, жамоамизга шундай кайфият етишмади. Мавсум якунланиб боргани сари футболчиларимиздаги босим кучаяверди. - «Навбаҳор» билан шартномангиз якунландими? - Ҳа. - Клубнинг футболчилардан қанча қарзи бор? Раҳбарият билан бу борада гаплашдингларми? - Каттагина қарзи бор, йирик сумма. Беш-олти ойдан бери ҳаракат қилиш-япти. Билмадим, чемпионат якунланди, энди булардан фойда бўлмаса керак. Аслида, гаплашадиганлардан биргина Бахтиёр Ашурматов бор эди. Уни ҳам истеъфога чиқардилар. Жамоа бошлиғи Ғанишер Исмоилов биз учун анча ҳаракат қилдилар. Шунда ҳам маош эмас, меҳмонхона, еб-ичиш, транспорт харажатларига пул топиш учун елиб-югурдилар. Қолган мутасаддиларни, юқорида айтганимдек, охирги икки ойдан бери кўрмадик. Клуб раҳбарияти бутунлай ўзгарар экан. Аввал ишлаганларнинг ҳаммаси истеъфога чиқибди. Энди кимга мурожаат қилишни ҳам билмаймиз. - Асосий таркиб футболчилари ҳам Бахтиёр Ашурматовдан кейин жамоани тарк этишдими? - Билишимча, фақат Азим Аҳмедов жамоадан расман кетди. Қолган барча футболчилар, ҳаттоки, шартномаси якунига етганлар ҳам ҳали клуб билан бирга. Жамоанинг футболчилардан ярим йиллик қарзи бор. Ҳозир шундай ҳолатга тушиб қолинганки, қандайдир бир қарор чиқаришни ҳам билмайсиз. Ҳамма ўзи учун жавоб бергани маъқул. Олти ойлик маош миқдори қанча бўлишини тасаввур қиляпсизми? - Ўзингиз қандай йўл тутмоқчисиз? - Ҳозирча ҳеч қандай режа йўқ. 5 январь куни кўп нарсага ойдинлик киритилади (суҳбат ўтган ҳафта бўлиб ўтган - IF). Унгача дам оламан. - Бошқа клублардан қизиқишлар бўлаётгандир? - Шукрки, таклифлар етарли. Ҳозир жамоалар номини санасам, ўша клубларга нисбатан ҳурматсизлик қилган бўламан. Бир ҳафтада ҳаммаси ҳал этилади. - Мавсумни хорижда бошлашингиз мумкинми? - Аниқ бир нарса дея олмайман. Сўнгги пайтларда чала агентлар кўпа-йиб кетди. Танимаган одамларингиз кимдандир телефон рақамингизни топиб, таклифлар юзасидан қўнғироқ қилишади. Очиғи, сўнгги 2-3 йилдан бери бу нарсага кўникиб ҳам қолдим. Ҳамма ўзича агент. Шахсан ўзимга ҳеч бир хориж жамоасидан таклиф тушгани йўқ. Лекин чақиришса, бундан хурсанд бўлардим. Айниқса, савияси юқорироқ чемпионатдан. - Миллий термамиз ҳужум чизиғида кичик муаммолар борлигини инобатга олсак, сизда бош жамоадан чақирув олиш имконияти ҳали бор. Бунинг учун етакчи клублар сафига қўшилишингиз ёки тўпурарлик маҳоратини намойиш этишингиз керак... - Албатта. Айниқса, сўнгги икки йилдан бери миллий термамиздан чақирув олиш учун астойдил интил-япман. Ҳар бир футболчининг орзуси - бош жамоада ўйнаш. Бугунги кунда олдимда турган энг катта орзуим ҳам шу. Насиб қилса, ниятимга етаман, деб ўйлайман. Соғлиқ жойида бўлиб, мавсумни жароҳатсиз ўтказсам, муаммо туғилмайди. Очиғи, ҳозир термамизнинг ўйинларини мазза қилиб кўряпман. Иккинчи бос-қич баҳсларини юқори савияда ўтказишяпти. - Мавсум якунлари бўйича Шаҳбоз Эркиновнинг рамзий терма жамоасидан қайси 11 нафар футболчи жой олиши мумкин эди? - Ўйланиб қолдим, тезда газеталарга кўз югуртириб чиқдим. Рамзий терма жамоам 4-4-2 кўринишида бўлишини хоҳлардим. Таркибни ҳам шунга монанд туздим. Дарвозабон масаласида кўп ўйламадим - Элдор Суюнов. Ўнг қанот ҳимоясига иккита вариантим бор - Акмал Шораҳмедов ва Шуҳрат Муҳаммадиев. Кўпроқ бу таркибда Акмалнинг бўлишини хоҳладим. Марказий ҳимояда - Неманья Яничич ва Егор Кримец. «Локомотив» ва «Пахтакор» жамоаларига қарши кечган учрашувларда айнан шу икки футболчи менга катта ташвиш туғдиришди. Чап қанотга «Динамо» аъзоси Аваз Агалеевни қўяман. У жамоасининг ҳужумларини ташкил этишда ҳам фаоллик кўрсатди. Ўнг қанот ярим ҳимоясига «Олмалиқ»нинг туркманистонлик легионери Арслонмурод Омонов, ўртада Азим Аҳмедов ва Кахи Махарадзе, чап қанотга катта Жасур Ҳасановни танладим. Ҳужум чизиғи вакиллари - Игорь Сергеев ва Баҳриддин Ваҳобов. Бу икки форвард тўпурарлик маҳоратларини намойиш этишди. Рамзий термамнинг захира ўриндиғидан Санжар Шоаҳмедов, Шавкат Саломов ва Зафар Тўраевларга жой ажратаман. Тўғри, бу уч футболчи деярли бир хил позицияда ўйнашади. Лекин уларни асосий таркибда ҳам кўришни жуда истагандим. Бош мураббий масаласида қарор якдил - Бабаян. Самвел Вячеславович ҳам клуб, ҳам миллий жамоада қандай мураббий эканлигини исботлаб улгурди. - Бу галги «Олтин тўп»ни ким олади? - Менимча, Месси. Неймар иккинчи бўлади, айнан у Лео йўқлигида «Барселона»ни ўз ортидан эргаштира олди. Роналду учинчи ўрин билан кифояланади. Камолиддин АЛИМОВ суҳбатлашди, "ИнтерФУТБОЛ" нашри